dwar id-deliberazzjonijiet tal-Kumitat dwar il-Petizzjonijiet fis-sena parlamentari 2007

Kumitat dwar il-Petizzjonijiet

MOZZJONI GĦAL RIŻOLUZZJONI TAL-PARLAMENT EWROPEW

Il-Parlament Ewropew ,

– wara li kkunsidra r-riżoluzzjonijiet preċedenti tiegħu dwar id-deliberazzjonijiet tal-Kumitat għall-Petizzjonijiet, speċjalment ir-riżoluzzjoni tiegħu tal-21 ta' Ġunju 2007 dwar ir-riżultati tal-missjoni għall-ġbir tal-fatti fir-reġjuni ta' Andalucia, Valencia u Madrid f'isem il-Kumitat għall-Petizzjonijiet

ĠU C 146 E, 12.6.2008, p.

– wara li kkunsidra l-Artikoli 31 u 194 tat-Trattat KE,

– wara li kkunsidra l-Artikolu 45 u 192(6) tar-Regoli ta' Proċedura tiegħu,

– wara li kkunsidra r-rapport tal-Kumitat għall-Petizzjonijiet ( A6-0336/2008 ),

A. filwaqt li jirrikonoxxi l-importanza singulari tal-proċess tal-petizzjonijiet fejn l-individwi tingħatalhom l-opportunità li jiġbdu għall-attenzjoni tal-Parlament Ewropew kwistjonijiet speċifiċi li jkunu ta' preokkupazzjoni diretta għalihom li jkopru l-qasam ta' attività ta' l-Unjoni,

B. billi l-Kumitat għall-Petizzjonijiet għandu dejjem jirsisti biex itejjeb l-effiċjenza tiegħu sabiex iservi aħjar liċ-ċittadini ta' l-UE u jissodisfa l-aspetattivi tagħhom,

C. filwaqt li huwa konxju mill-fatt li, minkejja l-progress konsiderevoli fl-iżvilupp ta' l-istrutturi u l-politiki ta' l-Unjoni waqt dan il-perjodu, iċ-ċittadini ta' sikwiet jibqgħu konxji ta' ħafna nuqqasijiet fl-applikazzjoni tal-politiki u l-programmi ta' l-Unjoni peress li jaffettwawhom b'mod dirett,

D. billi, fi skont it-Trattat KE ċ-ċittadini ta' l-UE għandhom id-dritt ta' petizzjoni quddiem il-Parlament Ewropew iżda jistgħu wkoll iressqu l-ilmenti tagħhom quddiem istituzzjonijiet jew korpi oħra ta' l-UE, b'mod partikulari l-Kummissjoni Ewropea,

E. billi l-isforzi biex tkun promossa u tingħata l-informazzjoni dwar id-dritt pubbliku ta' petizzjoni quddiem il-Parlament jibqgħu vitali fuq livell nazzjonali, sabiex jitqajjem l-interess pubbliku u, b'mod partikulari, tkun evitata l-konfużjoni dwar il-proċeduri varji dwar l-ilmenti,

F. billi hija r-responsabilità tal-Istati Membri li japplikaw ir-regolamenti u d-direttivi tal-Komunità, responsabilità li jistgħu jiddelegaw lil awtoritajiet politiki reġjonali jew lokali skont l-arranġamenti kostituzzjonali tagħhom stess,

G. billi hija ħaġa leġittima li l-Parlament jeżerċita sorveljanza u superviżjoni demokratiċi tal-politiki ta' l-Unjoni, filwaqt li jżomm f'moħħu l-prinċipju importanti ta' sussidjarjetà, sabiex jiżgura li l-liġijiet ta' l-Unjoni jiġu implimentati u mifhuma b'mod xieraq u li jissodisfaw l-iskop li għalih ikunu ġew imfassla, diskussi u adottati mill-istituzzjonijiet kompetenti ta' l-Unjoni,

H. billi ċ-ċittadini tal-UE u r-residenti ta' l-Unjoni jistgħu jipparteċipaw b'mod attiv f'din l-attività billi jeżerċitaw id-dritt tagħhom ta' petizzjoni quddiem il-Parlament Ewropew, konsapevoli mill-fatt li t-tħassib tagħhom se jiġi indirizzat u investigat mill-kumitat responsabbli u li se tingħata risposta xierqa,

I. billi t-Trattati eżistenti diġà fihom impenji biex jitħarsu, bħala prinċipji ewlenin tas-soċjetà Ewropea, ir-rispett għad-dinjità tal-bniedem, il-libertà, id-demokrazija, l-istat tad-dritt, id-drittijiet tal-bniedem, l-ugwaljanza u d-drittijiet tal-minoritajiet, u billi t-Trattati l-ġodda dwar l-Unjoni Ewropea u dwar il-Funzjonament ta' l-Unjoni Ewropea, jekk ikunu ratifikati mis-27 Stat Membru kollha, se jkomplu jsaħħu dan billi jinkorporaw il-Karta tad-Drittijiet Fundamentali, billi jipprovdu għall-adeżjoni ta' l-Unjoni għall-Konvenzjoni Ewropea dwar id-Drittijiet tal-Bniedem, u permezz ta' l-introduzzjoni kemm ta' bażi legali għal inizjattivi leġiżlattivi taċ-ċittadini, kif ukoll ta' sistema xierqa ta' liġi amministrattiva għall-istituzzjonijiet ta' l-UE,

J. billi l-Artikolu 7 tat-Trattat dwar l-Unjoni Ewropea jistipula proċeduri li bihom l-Unjoni tista' tieħu azzjoni kontra ksur serju u persistenti min-naħa ta' Stat Membru fir-rigward tal-prinċipji li fuqhom hija msejsa l-Unjoni, kif stipulat fl-Artikolu 6 ta' dak it-Trattat,

K. f'dan ir-rigward ifakkar li ċ-ċittadini tal-UE ta' sikwiet jippetizzjonaw lill-Parlament għal rimedju fejn iħossu li d-drittijiet tagħhom kif rikonoxxuti skont it-Trattati, ikunu nkisru u meta jsibu li r-rimedji ġudizzjarji jkunu inadegwati, mhux prattiki, imġebbdin wisq jew – kif ta' sikwiet ikun il-każ – jiswew ħafna flus,

L. billi l-Kumitat għall-Petizzjonijiet, bħala l-kumitat responsabbli, għandu d-dover mhux biss li jirrispondi l-petizzjonijiet individwali iżda wkoll li jfittex li jipprovdi soluzzjonjiet vijabbli għat-tħassib muri mill-petizzjonanti f'perjodu ta' żmien adegwat, u billi dan jikkostitwixxi l-objettiv ewlieni tal-ħidma tiegħu,

M. billi s-soluzzjonijiet għat-tħassib tal-petizzjonanti ġeneralment jinstabu b'riżultat ta' koperazzjoni lejali bejn il-Kumitat għall-Petizzjonijiet, fuq naħa, u l-Kummissjoni, l-Istati Membri u l-awtoritajiet reġjonali u lokali tagħhom fuq in-naħa l-oħra, li flimkien jipprovdu rimedji mhux ġudizzjarji,

N. madankollu, billi mhux dejjem ikun hemm rieda ċara min-naħa ta' l-Istati Membri u mill-awtoritajiet reġjonali jew lokali biex jinstabu soluzzjonijiet prattiċi għall-problemi li jressqu l-petizzjonanti,

O. billi, barra minn hekk, minkejja li l-allegazzjonijiet tal-petizzjonanti mhux dejjem ikunu fondati tajjeb, il-petizzjonanti huma intitolati għal spjegazzjoni u għal risposta raġunata mill-kumitat responsabbli,

P. billi l-koordinazzjoni interistituzzjonali mtejba għandha twassal biex il-petizzjonijiet inammissabbli jiġu indirizzati mill-ġdid lejn l-awtoritajiet nazzjonali b'mod iktar effettiv,

Q. billi l-petizzjonijiet jistgħu jiġu ddikjarati inammissibbli jekk ma jkunux jikkonċernaw il-qasam ta' attività ta' l-Unjoni Ewropea u billi l-proċess tal-petizzjonijiet mhuwiex metodu li ċ-ċittadini jistgħu jużaw bħala mezz ta' appell kontra deċiżjonijiet meħuda mill-awtoritajiet nazzjonali legali jew politiċi kompetenti li jista' jkun li ma jaqblux magħhom,

R. billi huwa essenzjali li l-Parlament jipprovdi lilu nnifsu bil-mezzi effettivi, f'termini ta' awtorità, regoli, proċeduri u riżorsi effettivi biex jirreaġixxi b'mod effiċjenti u f'waqtu għall-petizzjonjiet li jkun irċieva,

S. billi l-proċess tal-petizzjonijiet jista' jagħti kontribuzzjoni pożittiva għal tfassil aħjar tal-liġijiet, b'mod speċjali permezz ta' l-identifikar ta' l-oqsma nnotifikati mill-petizzjonanti fejn il-liġi eżistenti tal-UE tkun dgħajfa jew ineffettiva meta jiġu kkunsidrati l-objettivi ta' l-att leġiżlattiv ikkonċernat, u billi, bil-koperazzjoni u taħt l-awtorità tal-kumitat leġiżlattiv kompetenti, dawn is-sitwazzjonijiet jistgħu jiġu rimedjati permezz ta' reviżjoni ta' l-atti leġiżlattivi kkonċernati,

T. billi l-proċess tal-petizzjonijiet jagħti wkoll kontribuzzjoni sinifikanti għall-identifikazzjoni tal-istanzi fejn l-Istati Membri ma jkunux qed japplikaw il-liġi Komunitarja b'mod korrett, li f'numru ta' każijiet dan iwassal biex il-Kummissjoni tiftaħ proċedura ta' ksur skond l-Artikolu 226 tat-Trattat KE,

U. billi l-proċedura ta' ksur hija mfassla biex jiġi żgurat li l-Istat Membru kkonċernat jinġieb f'konformità mal-liġi Komunitarja eżistenti u barra minn hekk dan jiġi deċiż skont id-diskrezzjoni tal-Kummissjoni mingħajr l-ebda dispożizzjoni għall-involviment dirett tal-parlament f'dan il-proċess, filwaqt li jinnota, madankollu, li bejn wieħed u ieħor terz tal-ksur ikunu relatati ma' kwistjonijiet ippreżentati minn petizzjonanti lill-Parlament Ewropew,

V. billi proċedura ta' ksur, anki jekk tirnexxi, ma tistax tipprovdi rimedju b'mod dirett fir-rigward ta' kwistjonijiet speċifiċi mressqa mill-petizzjonanti individwali, billi dan idgħajjef il-fiduċja taċ-ċittadini fil-kapaċità tal-istituzzjonijiet tal-UE biex jissodisfaw l-aspettattivi tagħhom,

W. billi fl-2007, meta n-numru ta' membri fil-Kumitat għall-Petizzjonijiet żdied minn 25 għal 40, il-Parlament irreġistra 1,506 petizzjoni (li jirrappreżentaw żieda ta' 50 fil-mija meta mqabbla mal-2006), li minnhom 1,089 ġew iddikjarati ammissibbli,

X. jinnota li fis-sena 2007, total ta' 159 petizzjonant ipparteċipaw f'laqgħat tal-Kumitat għall-Petizzjonijiet, u dan in-numru ma jinkludix lil dawk il-bosta oħrajn li kienu preżenti biex josservaw il-proċedimenti,

Y. billi fl-2007 ġew organizzati sitt żjarat għall-ġbir tal-fatti fil-Ġermanja, fi Spanja, fl-Irlanda, fil-Polonja, fi Franza u f'Ċipru, li b'riżultat tagħhom ġew ippreparati rapporti u saru rakkomandazzjonijiet li sussegwentement intbagħtu lill-partijiet interessati kollha u b'mod partikulari lill-petizzjonanti,

Z. billi ġew organizzati disa' laqgħat plenarji tal-kumitat fejn ġew diskussi 'l fuq minn 500 petizzjoni individwali, bl-assistenza prezzjuża ta' rappreżentanti tal-Kummissjoni, filwaqt li l-petizzjonanti kollha ġew infurmati bir-riżultat,

AA. billi l-oqsma ta' prijorità li jikkonċernaw liċ-ċittadini tal-UE, kif espress fil-proċess tal-petizzjonijiet, jiffukaw fuq dawn l-oqsma li ġejjin: l-ambjent u l-ħarsien tiegħu, inklużi l-punti dgħajfa tad-Direttiva dwar l-Evalwazzjoni tal-Impatt Ambjentali, id-Direttiva Qafas dwar l-Ilma, id-Direttiva dwar l-Ilma għax-Xorb, id-Direttivi dwar l-Iskart, id-Direttiva dwar l-Habitati, id-Direttiva dwar l-Għasafar, id-Direttiva dwar il-Ħasil tal-Flus u direttivi oħrajn, u li jinkludu preokkupazzjonijiet ġenerali dwar it-tniġġis u l-bidla fil-klima, id-drittijiet ta' proprjetà individwali u privata, is-servizzi finanzjarji, il-moviment ħieles u d-drittijiet tal-ħaddiema, inklużi d-drittijiet tal-pensjoni u dispożizzjonijiet oħra tas-sigurtà soċjali, il-moviment ħieles tal-merkanzija u tat-tassazzjoni, ir-rikonoxximent ta' kwalifiki professjonali, il-libertà ta' stabbiliment, u allegazzjonijiet ta' diskriminazzjoni minħabba nazzjonalità, sess jew minħabba li persuna tkun membru ta' minoranza,

AB. billi s-suġġett tal-petizzjonijiet u l-eżaminazzjoni tagħhom involvew kwistjonijiet kontemporanji ewlenin bħall-bidla fil-klima, it-telf ta' bijodiversità, l-iskarsezza tal-ilma, ir-regolamentazzjoni tas-servizzi finanzjarji u l-provvista tal-enerġija tal-Unjoni Ewropea,

AC. filwaqt li jżomm f'moħħu r-relazzjonijiet permanenti u kostruttivi stabbiliti bejn l-Ombudsman Ewropew, li huwa responsabbli biex jinvestiga l-ilmenti taċ-ċittadini rigward allegazzjonijiet ta' amministrazzjoni ħażina fl-Istituzzjonijiet ta' l-UE, u l-Kumitat għall-Petizzjonijiet li regolarment jirrapporta lill-Parlament dwar ir-Rapport Annwali ta' l-Ombudsman jew dwar Rapporti Speċjali - li jibqa' l-aħħar mezz ta' azzjoni li jkollu l-Ombudsman meta ma jingħatax widen għar-rakkomandazzjonijiet tiegħu - li minnhom kien hemm wieħed fl-2007,

AD. billi talba mill-kumitat responsabbli ppreżentata f'Ġunju tal-2007 għal awtorizzazzjoni għat-tfassil ta' rapport dwar Rapport Speċjali mill-Ombudsman lill-Parlament dwar amministrazzjoni ħażina fi ħdan l-Uffiċċju Ewropew għal Kontra l-Frodi ġiet irrifjutata b'deċiżjoni tal-Konferenza tal-Presidenti fil-15 ta' Novembru 2007,

AE. filwaqt li jżomm f'moħħu l-iżviluppi futuri li se jkomplu jkabbru l-involviment taċ-ċittadini tal-UE fl-attività u fil-ħidma tal-Unjoni Ewropea, speċjalment bl-introduzzjoni tal-"inizjattiva taċ-ċittadini" prevista fit-Trattat ta' Liżbona, jekk ikun ratifikat mis-27 Stat Membru kollha, li se tippermetti li mhux inqas minn miljun individwu minn diversi Stati Membri jitolbu proposta għal att leġiżlattiv ġdid, u li għal dan għandhom jiġu introdotti proċeduri speċifiċi li jinvolvu lill-Kummissjoni, li lejha jridu jkunu indirizzati dawn l-inizjattivi, lill-Parlament Ewropew u lill-Kunsill,

AF. billi jekk il-ħidma tal-Kumitat għall-Petizzjonijiet tkun effettivi u effiċjenti, dan jagħti sinjal ċar liċ-ċittadini li t-tħassib leġittimu tagħhom qed jiġi indirizzat u jistabilixxi konnessjoni ġenwina bejn iċ-ċittadini u l-UE; billi, madankollu, jekk ikun hemm dewmien inaċċettabbli, u nuqqas ta' rieda min-naħa ta' l-Istati Membri biex jimplimentaw ir-rakkomandazzjonijiet meħtieġa skont il-liġi Komunitarja, dan iservi biss biex tikber id-distanza bejn l-UE u ċ-ċittadini tagħha u f'ħafna każijiet tikkonferma l-opinjoni tagħhom li jeżisti żbilanċ demokratiku,

AG. billi matul l-2007 l-membri tal-Kumitat għall-Petizzjonijiet setgħu jibbenefikaw mit-titjib konsiderevoli tad-database u l-għodda ta' ġestjoni tal-'e-Petition', żviluppati mis-segretarjat tiegħu f'kollaborazzjoni mas-servizz responsabbli għat-teknoloġija tal-informatika, li jipprovdi lill-membri kollha tal-kumitat u tal-gruppi politiċi b'aċċess dirett għall-petizzjonijiet u d-dokumenti assoċjati kollha, biex b'hekk titjieb il-kapaċità tagħhom li jservu l-petizzjonanti b'mod effettiv,

AH. madankollu, jinnota li l-Parlament naqas milli jipprovdi r-riżorsi, mitluba fir-riżoluzzjoni tas-sena li għaddiet dwar il-ħidma tal-Kumitat għall-Petizzjonijiet, meħtieġa biex jitjiebu l-faċilitajiet għall-proċess tal-petizzjonijiet u biex jattwa r-Regolament 192(2) tar-Regoli ta' proċedura tal-Parlament, li jipprovdi li "għandu jitwaqqaf reġistru elettroniku li fih iċ-ċittadini jkunu jistgħu jagħtu l-appoġġ tagħhom lil min jagħmel il-petizzjoni billi jpoġġu l-firma elettronika tagħhom fuq petizzjonijiet li jkunu ġew dikjarati ammissibbli u li jkunu ddaħħlu fir-reġistru",

AI. billi huwa importanti għaċ-ċittadini tal-UE li jkunu infurmati b'mod xieraq dwar il-ħidma tal-Kumitat għall-Petizzjonijiet hekk kif qed iħejju ruħhom biex jivvutaw għal Parlament ġdid fl-elezzjonijiet tal-UE li jmiss ippjanati għal Ġunju ta' l-2009,

Jilqa' b'sodisfazzjon il-kollaborazzjoni mill-qrib tal-Kumitat għall-Petizzjonijiet u s-servizzi tal-Kummissjoni u tal-Ombudsman u l-klima ta' koperazzjoni li teżisti bejn l-istituzzjonijiet li jipprovaw jirrispondu għall-preokkupazzjonijiet taċ-ċittadini tal-UE; madankollu, jemmen bis-sod li għandha tingħata prijorità li tippermetti lill-Kumitat għall-Petizzjonijiet innifsu biex ikompli jtejjeb il-faċilitajiet investigattivi indipendenti tiegħu stess, speċjalment permezz tat-tisħiħ tas-segretarjat u l-kompetenza legali tiegħu; jimpenja ruħhu biex jissimplifika aktar il-proċeduri interni tal-Kumitat għall-Petizzjonijiet sabiex jiffaċilita aktar il-proċess tal-petizzjonijiet, b'mod partikulari f'dak li għandu x'jaqsam mal-limitu taż-żmien li fiħ il-petizzjonijiet jiġu ddeterminati, l-ammissibbilità, l-investigazzjoni u s-segwitu tagħhom, l-organizzazzjoni tal-laqgħat tal-kumitat, il-kooperazzjoni mal-kumitati parlamentari l-oħra li jista' jkollhom interess jew kompetenza fir-rigward ta' ċerti petizzjonijiet, u inizjattivi tal-kumitat bħal ma huma l-missjonijiet għas-sejba tal-fatti;

Jenfasizza li l-kamp ta' applikazzjoni legali tal-Karta tad-Drittijiet Fundamentali se jiġi rikonoxxuta jekk it-Trattat ta' Liżbona jiġi rratifikat b'mod sħiħ, u li dan se jħaddan formalment in-natura indipendenti u vinkolanti tagħha, u jinnota li għandhom ikunu previsti miżuri speċifiċi sabiex ikun determinat x'se jkun l-effett fuq id-drittijiet taċ-ċittadini u, b'konsegwenza ta' dan, fuq ix-xogħol u l-kompetenzi tal-Kumitat għall-Petizzjonijiet;

Itenni t-talba tiegħu lis-Segretarju Ġenerali biex iwettaq reviżjoni urġenti tal-"Portal taċ-Ċittadini" fuq il-websajt tal-Parlament bil-għan li titjieb il-viżibilità tal-portal fir-rigwrd tad-dritt tal-petizzjoni, u biex jiġi żgurat li ċ-ċittadini jiġu pprovduti bil-mezzi biex jehmżu l-firma tagħhom b'mod elettroniku sabiex jissostanzjaw il-petizzjonjiet tagħhom, kif stipulat fir-Regolament 192(2) tar-Regolai ta' Proċedura; iħeġġeġ li l-Portal taċ-Ċittadini għandu jiżgura l-interoperabilità tas-softwer użat sabiex iċ-ċittadini jiġu pprovduti bi drittijiet ugwali f'dan ir-rigward;

Iqis li l-proċedura attwali għar-reġistrazzjoni tal-petizzjonijiet iddawwen bla bżonn l-evalwazzjoni tagħhom u jinsab imħasseb minħabba li dan jaf jinftiehem bħala nuqqas ta' sensittività fil-konfront tal-petizzjonanti; għalhekk, iħeġġeġ lis-Segretarju Ġenerali tiegħu biex jieħu l-miżuri neċessarji biex jittrasferixxi r-reġistrazzjoni tal-petizzjonijiet mid-Direttorat Ġenerali tal-Presidenza għas-segretarjat tal-kumitat responsabbli;

Jitlob il-ftuħ ta' negozjati bejn il-Parlament u l-Kummissjoni bil-għan li jikkoordinaw aħjar il-ħidma tagħhom dwar l-ilmenti b'mod li jiffaċilita, jissimplifika u jħaffef il-proċeduri tal-ilmenti u jagħmilhom aktar trasparenti u bil-ħeffa; jistieden lis-Segretarju-Ġenerali biex jirrapporta lura lill-Kumitat għall-Petizzjonijiet fi żmien sitt xhur;

Jappoġġja l-formalizzazzjoni ta' proċedura li permezz tagħha l- petizzjonijiet fil-qasam tas-suq intern jiġu ttrasferiti għan-netwerk SOLVIT bl-għan li titqassar b'mod sinifikanti l-proċedura tal-petizzjonijiet fil-qasam tal-kwistjonijiet tas-suq intern bħal ma huma t-taxxi fuq il-karozzi, ir-rikonoxximent tal-kwalifiki professjonali, il-permessi tar-residenza, il-kontrolli fil-fruntieri u l-aċċess għall-edukazzjoni, filwaqt li jinżamm id-dritt tal-Parlament li jeżamina l-kwistjoni jekk ma tinstabx soluzzjoni sodisfaċenti permezz tas-SOLVIT;

Itenni l-ħtieġa ta' involviment akbar min-naħa tal-Kunsill u mir-Rappreżentanti Permanenti tal-Istati Membri fl-attivitajiet tal-Kumitat għall-Petizzjonijiet u jħeġġiġhom biex iżidu l-preżenza u l-parteċipazzjoni tagħhom fl-interess taċ-ċittadini;

Iqis li, fil-kuntest tat-tisħiħ tas-segretarjat tal-Kumitat għall-Petizzjonijiet u fil-kuntest tal-iżvilupp tas-sistema tal-'e-Petition', l-introduzzjoni ta' faċilità tat-teknoloġija tal-informatika għall-intraċċar 'online' immirata għall-petizzjonanti tkun ta' kontribut lejn il-ħolqien ta' proċess aktar trasparenti u effiċjenti permezz ta, inter alia , aġġornamenti regolari ta' l-istatus u talbiet għal aktar informazzjoni; jinnota li din il-miżura tissodisfa aħjar l-aspettattivi taċ-ċittadini tal-UE filwaqt li trawwem ukoll rendiment aħjar tar-responsabilitajiet istituzzjonali tal-Parlament Ewropew u tal-Kumitat għall-Petizzjonijiet;

Jistieden lill-Kummissjoni biex tqis bis-sħiħ ir-rakkomandazzjonijiet tal-Kumitat għall-Petizzjonijiet fl-ilħuq ta' deċiżjonijiet rigward it-tnedija ta' proċedimenti ta' ksur kontra l-Istati Membri u jtenni t-talba tiegħu li l-Kumitat għall-Petizzjonijiet jiġi notifikat direttement u uffiċjalment mill-Kummissjoni meta titnieda proċedura ta' ksur relatata ma' petizzjoni li tkun qed tiġi kkunsidrata mill-Kumitat;

Itenni, f'din ir-rigward, kemm in-natura rappreżentattiva tal-Kumitat għall-Petizzjonijiet kif ukoll id-dmir u l-irwol istituzzjonali li jwettaq vis-à-vis ċ-ċittadini u r-residenti tal-UE;

Jesprimi tħassib dwar it-tul ta' ħin eċċessiv li jittieħed għall-konklużjoni ta' każijiet ta' ksur mis-servizzi tal-Kummissjoni u l-Qorti tal-Ġustizzja, jekk u meta l-Qorti tkun involuta, u – filwaqt li jirrikonoxxi li ta' spiss dan ikun ir-riżultat ta' dewmien u xkiel ta' sikwiet intenzjonat min-naħa ta' l-amministrazzjonijiet ikkonċernati tal-Istat Membru – jitlob għall-introduzzjoni ta' skedi ta' żmien iktar stretti; jesprimi d-dubji tiegħu dwar l-effiċjenza tal-hekk imsejħa 'proċeduri ta' ksur orizzontali', li jieħdu iktar fit-tul biex jiġu konklużi; jitlob reviżjoni tal-proċedura ta' ksur bil-għan li jiġi żgurat rispett ikbar għall-applikazzjoni tal-atti leġiżlattivi ta' l-UE;

Jistieden lill-istituzzjonijiet ikkonċernati biex jagħmlu użu aħjar min din il-proċedura bħala mezz biex jiġi żgurat ħarsien sħiħ tal-liġi Komunitarja u jiddispjaċih bil-kbir li wisq ta' spiss id-dawmien tal-proċeduri użati, u t-tgħammim frekwenti tal-kwistjoni ewlenija jwasslu għal ksur de facto tal-liġi Komunitarja min-naħa ta' l-Istati Membri, li b'hekk ikunu qed jaġixxu b'impunità kontra l-interessi tal-komunitajiet lokali affettwati direttament li jkunu ppetizzjonaw lill-Parlament;

Iqis bħala problematiku l-fatt li s-sistema preżenti għall-monitoraġġ tal-liġi Komunitarja tippermetti lill-Istati Membri biex idawmu l-konformità sakemm ma tkunx imminenti sanzjoni prekunarja u xorta waħda jevitaw ir-responsabilità tal-ksur intenzjonat tal-passat, u ċ-ċittadini ta' sikwiet jidhru li huma nieqsa minn aċċess adegwat għall-ġustizzja u għal rimedji fuq livell nazzjonali anki meta l-Qorti tal-Ġustizzja tkun iddeċidiet li Stat Membru ma jkunx irrispetta d-drittijiet taċ-ċittadini skond il-liġi Komunitarja,

Jirrakkomanda li tingħata prijorità biex ikun żgurat li l-Kumitat għall-Petizzjonijiet ikun effettiv u effiċjenti fl-aspetti kollha tal-operat tiegħu mill-bidu sa l-aħħar, minħabba li dan jirrappreżenta impenn reali u tanġibbli lejn iċ-ċittadini tiegħu u jindika li l-UE hija lesta u kapaċi tirrispondi għat-tħassib leġittimu tagħhom;

Jesprimi t-tħassib u l-biża tiegħu fir-rigward tar-rapporti mill-petizzjonanti li, anki meta jkunu kisbu l-appoġġ tal-Kumitat għall-Petizzjonijiet dwar is-sustanza tal-petizzjoni tagħhom, ta' sikwiet jesperjenzaw diffikultà kbira biex jiksbu kwalunkwe forma ta' kumpens mill-awtoritajiet u mill-qrati involuti; jemmen li hemm bżonn li dawn id-dgħjufijiet sistematiċi jkomplu jiġu investigati speċjalment minħabba li japplikaw għas-settur tas-servizzi finanzjarji, bħal fil-każ tas-sejbiet tal-Kumitat ta' Inkjesta dwar l-'Equitable Life Crisis', li kienu bbażata fuq petizzjonijiet li rċieva l-Parlament u li dwarhom tħejja rapport fl-2007;

Jilqa' b'sodisfazzjon il-fatt li fl-2007 l-Kummissjoni u l-Qorti tal-Ġustizzja ħadu azzjoni rapida, anki permezz ta' inġunzjoni, biex tiġi evitata l-qerda imminenti ta' żona protetta taħt id-Direttiva Habitats f'Wied Rospuda mill-passaġġ tal-Via Baltica, li fir-rigward ta' dan il-Kumitat għall-Petizzjonijiet wettaq l-investigazzjoni indipendenti tiegħu, għamel żjara għall-ġbir tal-fatti u għamel ukoll rakkomandazzjonijiet speċifiċi; jilmenta dwar il fatt li ma kienx hemm iktar eżempji ta' dan it-tip;

Iħeġġeġ lill-Kummissjoni, biex waqt li tkun qed tindirizza petizzjonijiet u lmenti relatati mal-politika ta' l-ambjent – li hija waħda mill-preokkupazzjonijiet ewlieni tal-petizzjonanti fl-UE – tkun iktar lesta taġixxi sabiex tevita ksur fil-liġi Komunitarja; jinnota li l-"prinċipju ta' prekawzjoni" m'għandux biżżejjed saħħa legali prattika u ta' sikwit jiġi injorat mill-awtoritajiet responsabbli fl-Istati Membri li madankollu għandhom l-obbligu li japplikaw it-Trattat KE;

Jiddispjaċih min-nuqqas ta' apoġġ mogħti lill-Kumitat għall-Petizzjonijiet mill-Kummissjoni meta, speċjalment b'riżultat ta' żjarat għall-ġbir tal-fatti, tinġabar evidenza qawwija rigward in-nuqqas ta' ħarsien tad-drittijiet taċ-ċittadini kif imħaddna fit-Trattat, jew nuqqas ta' applikazzjoni ta' leġiżlazzjoni, u jitlob li jiġu stabbiliti proċeduri ġodda li jippermettu li l-Parlament iressaq dawn il-każijiet direttament quddiem il-Qorti tal-Ġustizzja;

Jirrikonoxxi bis-sħiħ li l-proċess tal-petizzjonijiet, kif rikonoxxut fit-Trattat, madankollu huwa primarjament konċernat mal-kisba ta' rimedji mhux ġudizzjarji u soluzzjonijiet fir-rigward tal-problemi mressqa miċ-ċittadini ta' l-UE permezz tal-proċess politiku u, f'dan il-kuntest, jilqa' b'sodisfazzjon il-fatt li f'ħafna każijiet jinkisbu riżultati sodisfaċenti;

Jirrikonoxxi wkoll li f'ħafna każijiet ma tkunx tista' tinstab soluzzjoni għall-petizzjonanti minħabba d-dgħjufijiet identifikati fil-leġiżlazzjoni Komunitarja applikabbli nnifisha;

Jistieden lill-kumitati leġiżlatttivi kompetenti biex, waqt il-preparazzjoni u l-innegozjar ta' atti leġiżlattivi ġodda jew riveduti, jagħtu attenzjoni mill-qrib għall-problemi rrapportati permezz tal-proċess tal-petizzjonijiet;

Jistieden lill-Kummissjoni biex tagħti iżjed każ tal-użu tal-Fondi ta' Koeżjoni f'oqsma tal-UE fejn il-proġetti infrastrutturali kbar ikollhom impatt kbir fuq l-ambjent u jħeġġeġ lill-Istati Membri biex jiżguraw li l-fondi tal-UE jkunu diretti lejn żvilupp sostenibbli fl-interessi tal-komunitajiet lokali, li numru dejjem ikbar minnhom qed jippetizzjonaw lill-Parlament biex jipprotestaw minħabba li dawn il-prijoritajiet mhux dejjem qed jiġu rrispettati mill-awtoritajiet reġjonali u lokali; jilqa' b'sodisfazzjon il-ħidma li qed titwettaq mill-Kumitat għall-Kontroll Baġitarju u mill-Qorti ta' l-Awdituri f'dan ir-rigward;

Jinnota li numru dejjem ikbar tal-petizzjonijiet li jaslu, speċjalment minn ċittadini mill-Istati Membru l-ġodda, jikkonċernaw il-kwistjoni ta' l-għoti lura tal-proprjetà, minkejja li dan is-suġġett essenzjalment huwa wieħed ta' kompetenza nazzjonali; iħeġġeġ lill-Istati Membri involuti biex jiżguraw li l-liġijiet tagħhom rigward drittijiet ta' proprjetà li jirriżultaw minn bidla ta' reġim ikunu f'konformità sħiħa mar-rekwiżiti tat-Trattat u mad-dispożizzjonijiet tal-Konvenzjoni Ewropea dwar id-Drittijiet tal-Bniedem, kif jitlob ukoll l-Artikolu 6 tat-Trattat ta' l-UE kif emendat bit-Trattat ta' Liżbona; jenfasizza li l-petizzjonijiet li waslu dwar dan is-suġġett ma jikkonċernawx is-sistema tas-sjieda tal-proprjetà iżda jikkonċernaw id-dritt għal proprjetà akkwistata b'mod leġittimu; f'dan il-kuntest, iħeġġeġ lill-Kummissjoni biex tkun partikolarment viġilanti mhux biss fit-trattazzjonijiet tagħha mal-Istati Membri eżistenti iżda wkoll fin-negozjati tagħha ma' pajjiżi kandidati;

Jiddikjara mill-ġdid l-impenn tiegħu biex iħares ir-rikonoxximent tad-drittijiet taċ-ċittadini tal-UE għall-proprjetà privata tagħhom li tkun ġiet akkwistata legalment u jikkundanna t-tentattivi kollha biex tittieħed il-proprjetà tal-familji mingħajr il-proċess dovut, mingħajr kumpens xieraq jew mingħajr ir-rispett għall-integrità personali tagħhom; jinnota żieda fl-għadd ta' petizzjonijiet li waslu dwar din il-kwistjoni, speċjalment fir-rigward ta' Spanja fl-2007, u jinnota wkoll ir-rapport u r-rakkomandazzjonijiet taż-żjara għall-ġbir tal-fatti mwettqa mill-Kumitat għall-Petizzjonijiet 1 biex tiġi investigata l-problema għat-tielet darba; jinnota li fir-rigward tad-Direttivi dwar l-Akkwist Pubbliku, għadhom għaddejjin proċeduri ta' ksur;

Jinnota wkoll il-kritika li saret mill-Kumitat għall-Petizzjonijiet wara ż-żjara tiegħu għall-ġbir tal-fatti f'Loiret, fi Franza

DT 699755. , fl-2007 u b'mod partikulari jitlob lill-awtoritajiet Franċiżi biex jaġixxu b'mod deċiżiv sabiex tiġi żgurata konformità mad-direttivi ta' l-UE li jafu jinkisru jekk jiġu approvati ċerti proġetti li hemm ippjanati għall-bini ta' pontijiet fuq ix-Xmara Loire, filwaqt li wieħed iżomm f'moħħu li l-Wied ta' Loire mhux biss huwa protett skond it-Termini tad-Direttiva Habitats u d-Direttiva dwar l-Għasafar iżda l-wied huwa wkoll Sit ta' Patrimonju Dinji tal-UNESCO u waħda mill-aħħar sistemi ta' xmajjar mhux mittiefsa li fadal fl-Ewropa;

Jesprimi l-preokkupazzjoni kontinwa tiegħu dwar in-nuqqas ta' implimentazzjoni tad-dispożizzjonijet tad-Direttiva dwar l-Ilma għax-Xorb fl-Irlanda, dwar in-nuqqas ta' kwalunkwe evalwazzjoni mwettqa għal deċiżjoni ta' l-2007 biex jitneħħa monument nazzjonali li jinsab f'Lismullin fit-triq tal-proġett tal-motorway M3 ħdejn Tara f'County Meath - li wassal għad-deċiżjoni tal-Kummissjoni li ttella' lill-Irlanda quddiem il-Qorti Ewropea tal-Ġustizzja fuq il-bażi li l-approċċ usa' ta' l-Irlanda fir-rigward tat-tneħħija tal-monumenti nazzjonali f'ċirkustanzi bħal dawk ta' Lismullin, mhuwiex kompletament konformi mar-rekwiżiti tad-Direttiva 85/337/KEE

Direttiva tal-Kunsill 85/337/KEE tas-27 ta' Ġunju 1985 dwar l-evalwazzjoni tal-effetti ta' ċerti proġetti pubbliċi u privati dwar l-ambjent (ĠU L 175, 5.7.1985, p.

40). , dwar il-problemi li qed jaffaċċjaw il-komunitajiet lokali f'Limerick u dwar kwistjonijiet oħra msemmija fir-rapport taż-żjara għall-ġbir tal-fatti fl-Irlanda

DT 689062. mwettqa mill-Kumitat għall-Petizzjonijiet fl-2007; jinnota li wħud minn dawn il-kwistjonijiet huma s-suġġett ta' proċeduri ta' ksur li għadhom għaddejjin;

Jinnota r-rapport dwar iż-żjara għall-ġbir tal-fatti fil-Polonja li wasslet għal rakkomandazzjonjiet rigward il-protezzjoni tal-Wied Rospuda u tal-aħħar foresta antika mhux mittiefsa fl-Ewropa; iħeġġeġ lill-Kummissjoni biex tkompli taħdem mal-awtoritajiet Pollakki fuq rotot alternattivi għan-netwerk tat-triq u għal dak tal-ferrovija tal-Via Baltica kif irrakkomandat fir-rapport tal-Kumitat għall-Petizzjonijiet; iħeġġeġ ukoll lill-Kummissjoni sabiex tiżgura li jkun hemm finanzjament disponibbli biex tittaffa l-pressjoni minn fuq is-sistema tat-toroq f'Augustow b'mod li l-popolazzjoni lokali tiġi protetta u b'mod li jinżamm l-ambjent taż-żona;

Jinnota ż-żjara għall-ġbir tal-fatti f'Ċipru f'Novembru tal-2007, miċ-Chairperson u l-membri tal-Kumitat għall-Petizzjonijiet; iħeġġeġ lill-partijiet ikkonċernati biex ikomplu bl-isforzi tagħhom għall-ilħuq ta' soluzzjoni nnegozjata għall-kwistjonijiet pendenti ta' tħassib għall-petizzjonanti, b'mod partikulari filwaqt li titqies il-parti ssiġillata ta' Famagusta li għandha tingħata lura lis-sidien leġittimi tagħha u jilqa' b'sodisfazzjon il-fatt li ż-żewġ partijiet qed ikomplu t-taħdidiet fi ħdan qafas ġdid sabiex isolvu l-kwistjoni tal-propjetà; barra minn hekk, jenfasizza l-importanza tal-implimentazzjoni immedjata tar-riżoluzzjoni 550 (1984) tal-Kunsill tas-Sigurtà tan-NU, li tistipula l-impenn li l-belt ta' Famagusta tingħata lura lill-abitanti leġittimi tagħha;

Jinnota n-numru dejjem ikbar ta' petizzjonijiet u ittri li jirċievi l-Kumitat għall-Petizjonijiet rigward il-kwistjoni ta' l-ikbar sensittività dwar il-kustodja tat-tfal, li fir-rigward tagħha diffiċli biex wieħed jieħu azzjoni, kif pereżempju fil-każ ta' petizzjonijiet dwar il-Jugendamt Ġermaniż, minħabba l-involviment tal-qrati f'bosta każijiet, u minħabba l-fatt li – ħlief f'każijiet fejn il-ġenituri jkunu ġejjin minn pajjiżi differenti ta' l-UE – huwa diffiċli li dawn il-każijiet jiġu ddikjarati bħala kompetenza ta' l-UE;

Jinnota li, fl-2007, bosta petizzjonanti mir-Renju Unit li l-proprjetà tagħhom ġiet ikkonfiskata mill-awtoritajiet tad-Dwana u tas-Sisa tar-Renju Unit kienu għadhom ma sabu l-ebda rimedju minkejja li l-Kummissjoni waqqfet proċedimenti ta' ksur kontra r-Renju Unit minħabba li naqas milli jirrispetta l-obbligu tat-Trattat li jippermetti l-moviment ħieles tal-prodotti; iħeġġeġ lill-awtoritajiet tar-Renju Unit biex joħorġu b'soluzzjoni rispettabbli inkluż il-ħlas ta' pagamenti ex gratia lill-petizzjonanti li ġarrbu telf finanzjarju qabel mal-awtoritajiet irrivedew il-prattiki tagħhom u, skont il-Kummissjoni, bdew jaġixxu f'konformità mad-direttivi rilevanti;

Jinnota wkoll il-fatt li fil-Greċja l-awtoritajiet doganili għadhom jikkonfiskaw karozzi ta' ċittadini Griegi li jgħixu barra mill-pajjiż u li jirritornaw lura lejn il-Greċja għall-btajjal bi pjanċi tar-reġistrazzjoni barranin fuq il-vetturi tagħhom, li bosta minnhom ġew inġustament akkużati b'kutrabandu u l-każ tagħhom ma ġiex ipproċessat kif xieraq, kif preċedentement irrapportat mill-Kummitat għall-Petizzjonijiet lill-Parlament; iħeġġeġ lill-awtoritajiet Griegi biex jippubblikaw istruzzjonijiet u linji gwida ċari lis-Servizz Dogabali li jirrispettaw bis-sħiħ il-prinċipju ta' moviment ħieles tal-prodotti u l-persuni fl-UE u biex jipprovdu ħlasijiet ta' kumpens lil dawk il-petizzjonanti li sfaw vittmi ta' din il-prattika;

Jiddeplora l-fatt li fost il-petizzjonijiet pendenti l-aktar antiki li għadu qed isir xogħol fuqhom, il-każ "Lettori", dwar l-għalliema tal-lingwi barranin fl-Italja, għadu mhux risolt minkejja żewġ deċiżjonijiet mill-Qorti tal-Ġustizzja u l-appoġġ tal-Kummissjoni u tal-Kumitat għall-Petizzjonijiet għall-każ u l-ilmenti tagħhom; iħeġġeġ lill-awtoritajiet Taljani u lill-universitajiet individwali involuti, inklużi inter alia dawk ta' Ġenova, ta' Padova u ta' Napli, biex jaġixxu sabiex tiġi applikata soluzzjoni ġusta għal dawn it-talbiet leġittimi;

Jinnota li fost il-petizzjonijiet ikkunsidrati mill-Kumitat għall-Petizzjonijiet fl-2007 – minkejja li oriġinarjament tressqet fl-2006 – kien hemm l-hekk imsejħa petizzjoni ta' "Sit Wieħed", li kienet appoġġjata minn 1.25 miljun ċittadini ta' l-UE li talbu għal sit wieħed għall-Parlament Ewropew, li għandu jkun fi Brussell; jinnota li f'Ottubru ta' l-2007 l-President irrefera lura l-petizzjoni lill-kumitat, li sussegwentement talab lill-Parlament biex jagħti l-opinjoni tiegħu dwar din il-kwistjoni, filwaqt li jżomm f'moħħu li l-istituzzjoni hija rregolata mid-dispożizzjonijiet tat-Trattat u li l-Istati Membri għandhom ir-responsabilità biex jieħdu deċiżjoni dwar din il-kwistjoni;

Jiddeċiedi li jirrevedi l-isem tal-Kumitat għall-Petizzjonijiet, kif tradott fil-lingwi uffiċjali kollha ta' l-UE, għal-leġiżlatura li jmiss, biex jiżgura li l-isem iwassal in-natura tal-Kumitat b'mod li jinftiehem, minħabba li apparentement, bħalissa, dan m'huwiex il-każ f'ċerti lingwi, u sabiex jenfasizza l-element ta' demokrazija parteċipatorja fid-dritt ta' petizzjoni; jissuġġerixxi li t-terminu "Kumitat għall-Petizzjonijiet taċ-Ċittadini" jista' jinftiehem iktar faċilment;

Huwa mħasseb minħabba n-numru ta' petizzjonijiet li waslu li jiġbdu l-attenzjoni għall-problemi ta' reġistrazzjoni elettorali esperjenzati minn ċittadini tal-UE li jgħixu barra minn pajjiżhom jew li għandhom status ta' minoranza fi Stat Membru; iħeġġeġ lill-Istati Membri kollha biex jagħtu attenzjoni partikulari għall-faċilitajiet disponibbli għaċ-ċittadini kollha tal-UE u għar-residenti eliġibbli tal-UE sabiex tiġi żgurata l-parteċipazzjoni sħiħa tagħhom fl-elezzjonijiet li jmiss tal-UE

Jagħti istruzzjonijiet lill-President tiegħu sabiex jgħaddi din ir-riżoluzzjoni u r-rapport tal-Kumitat għall-Petizzjonijiet lill-Kummissjoni, lill-Kunsill, lill-Ombudsman Ewropew, lill-gvernijiet ta' l-Istati Membri kif ukoll lill-parlamenti tal-Istati Membri, lill-kumitati għall-petizzjonijiet tagħhom u lill-ombudspersons tagħhom jew lil entitajiet simili kompetenti.

RIŻULTAT TAL-VOTAZZJONI FINALI FIL-KUMITAT

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


MISTOQSIJA BIL-MIKTUB P-4920/08

lill-Kummissjoni

(11 ta' Settembru 2008)

Suġġett: Emissjonijiet tal-gass tossiċi

Fid-dawl tar-rapporti dwar emissjonijiet tal-gass tossiċi minn sufanijiet prodotti fi Stati li mhumiex Membri tal-UE, b'mod partikolari fiċ-Ċina (ara Times Online tal-21 ta' Lulju 2008) u fid-dawl tal-bosta lmenti ta' anti-dumping fir-rigward ta' għamara miksija, il-Kummissjoni hija tal-opinjoni li għandhom jittieħdu miżuri ta' anti-dumping għall-importazzjoni ta' dawn il-prodotti?


Sottokumitat għad-Drittijiet tal-Bniedem

ABBOZZ TA' AĠENDA

Laqgħa

Il-Ħamis 18 ta' Settembru 2008, 09.00 - 12.30

18 ta' Settembru 2008, 09.00 – 12.30

Adozzjoni ta' l-aġenda

Avviżi taċ-chairperson

Seduta ta' smigħ dwar il-Politika Ewropea tal-Viċinanza: eżempji tat-Tuniżija u tal-Armenja

Skambju ta' opinjonijiet dwar is-sitwazzjoni tad-drittijiet umani fil-Marokk fid-dawl tas-sottokumitat tal-UE-Marokk dwar id-Drittijiet Umani u tal-Kunsill ta' Assoċjazzjoni UE/Marokk li se jsir fit-13 ta' Ottubru 2008

Konsiderazzjoni tal-abbozz ta' rapport minn Laima Liucija Andrikienė dwar l-iżvilupp tal-Kunsill għad-Drittijiet tal-Bniedem tan-NU, inkluż l-irwol tal-UE

Data u post tal-laqgħa li jmiss

· 25 ta' Settembru 2008, 10.00 - 12.00


Kumitat għall-Industrija, ir-Riċerka u l-Enerġija

ABBOZZ TA' AĠENDA

Laqgħa

Il-Ħamis 18 ta' Settembru 2008, 09.00 – 12.30

Sala: Jekk jogħġbok ara l-iskrins

18 ta' Settembru 2008, 09.00 – 12.30

Adozzjoni tal-aġenda

Avviżi taċ-Chairperson

Rekwiżiti għall-approvazzjoni tat-tip għas-sikurezza ġenerali tal-vetturi bil-mutur

Rapporteur għal opinjoni:

Responsabbli:

Opinjonijiet:

ENVI – Deċiżjoni: l-ebda opinjoni

TRAN – Deċiżjoni: l-ebda opinjoni

· Eżami tal-abbozz ta' opinjoni

· Iffissar tal-iskadenza għat-tressiq tal-emendi

Aġenda għal ġejjieni sostenibbli għall-avjazzjoni ġenerali u kummerċjali

Rapporteur għal opinjoni:

Responsabbli:

Opinjonijiet:

ENVI – Deċiżjoni: l-ebda opinjoni

· Eżami tal-abbozz ta' opinjoni

Kundizzjonijiet armonizzati għall-kummerċjalizzazzjoni ta' prodotti għall-kostruzzjoni

Rapporteur għal opinjoni:

Responsabbli:

Opinjonijiet:

· Skambju ta' opinjonijiet

Il-prestazzjoni u s-sostenibbiltà tas-sistema Ewropea tal-avjazzjoni

Rapporteur għal opinjoni:

Responsabbli:

Opinjonijiet:

· Skambju ta' opinjonijiet

Kwistjonijiet varji

Data u post tal-laqgħa li jmiss

Laqgħa staordinarja tat-Tnejn 22 ta' Settembru 2008 fi Brussell


skond ir-Regola 108 tar-Regoli ta' Proċedura

f'isem il- Kumitat għall-Ambjent, is-Saħħa Pubblika u s-Sikurezza ta' l-Ikel

lill- Kummissjoni

Suġġett: Reviżjoni tar-Rakkomandazzjoni 2001/331/KE li tipprovdi għall-kriterji minimi għal spezzjonijiet ambjentali fl-Istati Membri

Fl-14 ta' Novembru l-Kummissjoni ppubblikat Komunikazzjoni (COM(2007)0707) dwar ir-reviżjoni tar-Rakkomandazzjoni 2001/331/KE li tipprovdi kriterji minimi għal spezzjonijiet ambjentali fl-Istati Membri.

Il-Kummissjoni ppreċiżat inter alia li:

– L-informazzjoni ppreżentata mill-istati membri dwar kif kienu qed jimplimentaw ir-Rakkomandazzjoni "ma kinetx kompluta jew kienet diffiċli biex titqabbel"

– Għad hemm differenzi kbar fil-mod kif qed jitwettqu l-ispezzjonijiet ambjentali mill-awtoritajiet nazzjonali, reġjonali u lokali fl-UE

– Il-kamp ta' applikazzjoni tar-Rakkomandazzjoni huwa inadegwat u ma jinkludix ħafna attivitajiet importanti, bħan-Natura 2000, u l-kontroll tat-trasport tal-iskart illegali

– Il-pjanijiet ta' spezzjoni ħafna drabi ma ġewx implimentati u, fejn fil-fatt jeżistu, ħafna drabi mhumiex disponibbli għall-pubbliku.

Huwa essenzjali li jkun hemm infurzar tajjeb u b'ċerta regolarità tal-liġi ambjentali tal-UE.

Kwalunkwe ħaġa inqas minn hekk tkun qed tqarraq bl-aspettattivi pubbliċi u d-dgħajjef ir-reputazzjoni tal-UE bħala gwardjana effettiva tal-ambjent.

Tista' għalhekk il-Kummissjoni tispjega:

Għaliex tixtieq biss li temenda r-Rakkomandazzjoni u għaliex ma tipproponix li tuża' r-referenza fir-Rakkomandazzjoni għall-possibilità li hi tippreżenta proposta għal direttiva dwar l-ispezzjonijiet ambjentali?

Għaliex għażlet minflok approċċ frammentarju, u qed tipproponi li r-rekwiżiti ta' spezzjoni ambjentali jkunu mehmuża mad-direttivi eżistenti individwalment - proċess li huwa destinat li jieħu ż-żmien?

Għaliex mhix lesta tuża direttiva biex tiddefinixxi termini bħal "spezzjoni" u "verifika" li hija stess tammetti li huma "interpretati b'modi differenti mill-pajjiżi membri" meta jkunu stipulati f'Rakkomandazzjoni?

Għaliex mhix ippreparata li tbiddel l-IMPEL f'forza ta' spezzjoni ambjentali effettiva tal-UE bid-dritt li titlob il-koperazzjoni tal-awtoritajiet tal-istati membri, għax fl-aħħar mill-aħħar huwa biss bil-ħolqien ta' forza bħal din li l-kummissjoni tista' teħles lilha nnifisha mid-dipendenza fuq dawk li qed tipprova tikkontrolla?


RAKKOMANDAZZJONI GĦAT-TIENI QARI

dwar il-pożizzjoni komuni tal-Kunsill fir-rigward tal-adozzjoni tad-direttiva tal-Parlament Ewropew u tal-Kunsill dwar ir-regoli u l-istandards komuni għall-organizzazzjonijiet ta' l-ispezzjoni u tal-perizji tal-vapuri u għall-attivitajiet rilevanti ta' l-amministrazzjonijiet marittimi (Verżjoni mfassla mill-ġdid)

Kumitat għat-Trasport u t-Turiżmu

Tifsira tas-simboli użati

* Proċedura ta' konsultazzjoni

maġġoranza tal-voti mitfugħa

**I Proċedura ta' koperazzjoni (l-ewwel qari)

maġġoranza tal-voti mitfugħa

**II Proċedura ta' koperazzjoni (it-tieni qari)

maġġoranza tal-voti mitfugħa, sabiex tiġi approvata l-pożizzjoni komuni

maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens

maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari)

maġġoranza tal-voti mitfugħa

***II Proċedura ta' kodeċiżjoni (it-tieni qari)

***III Proċedura ta' kodeċiżjoni (it-tielet qari)

maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija u korsiva.

Fil-każ ta' atti li jemendaw, il-partijiet li jittieħdu kif inhuma minn dispożizzjoni eżistenti li l-Parlament jixtieq jemenda, imma li l-Kummissjoni ma tkunx emendat, huma indikati b'tipa qawwija .

It-tħassir eventwali li jikkonċerna dawn il-partijiet jiġi indikat kif ġej: […].

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW

(Proċedura ta' kodeċiżjoni: it-tieni qari)

Il-Parlament Ewropew,

– wara li kkunsidra l-pożizzjoni komuni tal-Kunsill (5724/2/2008 - C6-0222/2008 ),

– wara li kkunsidra l-pożizzjoni tiegħu fl-ewwel qari

ĠU C 74 E, 20.3.2008, p.

632. dwar il-proposta tal-Kummissjoni lill-Parlament Ewropew u lill-Kunsill ( COM(2005)0587 ),

– wara li kkunsidra l-Artikolu 251(2) tat-Trattat KE,

– wara li kkunsidra l-Artikolu 62 tar-Regoli ta' Proċedura tiegħu,

– wara li kkunsidra r-rakkomandazzjoni għat-tieni qari tal-Kumitat għat-Trasport u t-Turiżmu ( A6-0331/2008 ),

Japprova l-pożizzjoni komuni kif emendata;

Jagħti istruzzjonijiet lill-President tiegħu sabiex jgħaddi l-pożizzjoni tal-Parlament lill-Kunsill u lill-Kummissjoni.

Pożizzjoni komuni tal-Kunsill

Pożizzjoni komuni tal-Kunsill

Direttiva …/…/KE tal-Parlament Ewropew u tal-Kunsill dwar ir-regoli u l-istandards komuni għall-organizzazzjonijiet ta' l-ispezzjoni u tal-perizji tal-vapuri u għall-attivitajiet rilevanti ta' l-amministrazzjonijiet marittimi (Verżjoni mfassla mill-ġdid)

Direttiva …/…/KE tal-Parlament Ewropew u tal-Kunsill dwar l-osservanza tal-obbligi tal-Istat tal-bandiera u dwar ir-regoli u l-istandards komuni għall-organizzazzjonijiet ta' l-ispezzjoni u tal-perizji tal-vapuri u għall-attivitajiet rilevanti ta' l-amministrazzjonijiet marittimi (Verżjoni mfassla mill-ġdid)

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u mis-Soċjetajiet tal-Klassifikazzjoni t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Pożizzjoni komuni tal-Kunsill

(3) Fir-riżoluzzjoni tiegħu tat-8 ta' Ġunju 1993 dwar politika komuni dwar ibħra siguri, il-Kunsill stabbilixxa l-objettiv li jneħħi l-bastimenti substandard kollha mill-ibħra tal-Komunità u ta prijorità lill-azzjoni Komunitarja imfassla biex tiżgura l-implimentazzjoni effettiva u uniformi tar-regoli internazzjonali permezz tat-tfassil ta' standards komuni għas-soċjetajiet ta' klassifikazzjoni.

(3) Fir-riżoluzzjoni tiegħu tat-8 ta' Ġunju 1993 dwar politika komuni dwar ibħra siguri, il-Kunsill stabbilixxa l-objettiv li jneħħi l-bastimenti substandard kollha mill-ibħra tal-Komunità u ta prijorità lill-azzjoni Komunitarja maħsuba biex tiżgura l-implimentazzjoni effettiva u uniformi tar-regoli internazzjonali permezz tat-tfassil ta' standards komuni għas-soċjetajiet ta' klassifikazzjoni, iddefiniti bħala organizzazzjonijiet ta' spezzjoni tal-bastimenti u tal-perizji (minn hawn 'il quddiem imsejħa "organizzazzjonijiet rikonoxxuti").

1 ĠU C 271 7.10.1993, p.

Ġustifikazzjoni

Minkejja li t-test ta' qabel huwa kkwotat b'mod korrett u l-korpi involuti kienu jissejħu 'soċjetajiet ta' 'klassifikazzjoni', l-istess isem għandu jintuża fid-Direttiva kollha.

L-iskop ta' din l-emenda hija li tiddaħħal mill-ġdid il-pożizzjoni tal-Parlament fl-ewwel qari.

Ara l-Emenda 1 ta' l-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

(8) Mad-dinja kollha numru kbir ta' soċjetajiet ta' klassifikazzjoni eżistenti ma jiżgurawx implimentazzjoni adegwata tar-regoli jew affidabilità biżżejjed meta jaġixxu f'isem l-amministrazzjonijiet nazzjonali għaliex ma għandhomx l-istrutturi u l-esperjenza adegwati u ta' min joqgħod fuqhom u li jippermettulhom iwettqu d-dmirijiet tagħhom b'mod mill-iktar professjonali.

(8) (8) Mad-dinja kollha numru kbir tal-organizzazzjonijiet rikonoxxuti eżistenti ma jiżgurawx implimentazzjoni adegwata tar-regoli jew l-affidabilità adegwata meta jaġixxu f'isem l-amministrazzjonijiet nazzjonali għaliex ma għandhomx l-istrutturi u l-esperjenza adegwati li jippermettulhom iwettqu l-ħidma tagħhom b'mod mill-iktar professjonali.

Ġustifikazzjoni

Ara l-Emenda 4 ta' l-ewwel qari tal-Parlament.

Din l-emenda tapplika għat-test kollu.

Jekk tiġi adottata, jeħtieġ li t-test kollu għandu jinbidel skond dan.

Pożizzjoni komuni tal-Kunsill

Pożizzjoni komuni tal-Kunsill

(9) F'konformità mal-Kapitolu II-1, Parti A-1, Regolament 3-1 tas-SOLAS 74, l-Istati Membri huma responsabbli biex jiżguraw li l-vapuri li jtajru l-bandiera tagħhom ikunu ddisinjati, mibnija u miżmuma f'konformità mal-ħtiġiet strutturali, mekkaniċi u elettriċi ta' soċjetajiet ta' klassifikazzjoni rikonoxxuti mill-amministrazzjonijiet.

Dawn is-soċjetajiet għalhekk jipproduċu u jimplimentaw regoli għad-disinn, il-kostruzzjoni, iż-żamma u l-ispezzjoni tal-vapuri u huma responsabbli għall-ispezzjoni tal-vapuri f'isem l-Istati tal-bandiera u biex jiċċertifikaw li dawk il-vapuri jissodisfaw ir-rekwiżiti tal-konvenzjonijiet internazzjonali għall-ħruġ taċ-ċertifikati rilevanti.

Sabiex huma jkunu jistgħu jwettqu dmirijiethom b'mod sodisfaċenti, jeħtieġ li jkollhom indipendenza stretta, kompetenza teknika speċjalizzata ħafna u ġestjoni tal-kwalità rigoruża.

(9) Barra minn hekk, dawn l-organizzazzjonijiet rikonoxxuti jipproduċu u jimplimentaw regoli għad-disinn, il-kostruzzjoni, iż-żamma u l-ispezzjoni tal-vapuri u huma responsabbli għall-ispezzjoni tal-vapuri f'isem l-Istati tal-bandiera u biex jiċċertifikaw li dawk il-vapuri jissodisfaw ir-rekwiżiti tal-konvenzjonijiet internazzjonali għall-ħruġ taċ-ċertifikati rilevanti.

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

(13) Din id-Direttiva għandha tiżgura l-libertà li wieħed jipprovdi servizzi fil-Komunità, għalhekk il-Komunità għandu jkollha d-dritt tinnegozja, ma' dawk il-pajjiżi terzi fejn jinsabu xi wħud mill-organizzazzjonijiet rikonoxxuti, sabiex jiġi żgurat trattament ugwali għall-organizzazzjonijiet rikonoxxuti li jinsabu fil-Komunità.

(13) Din id-Direttiva għandha tiżgura l-libertà li wieħed jipprovdi servizzi fil-Komunità; għalhekk il-Kummissjoni għandu jkollha d-dritt tinnegozja, ma' dawk il-pajjiżi terzi fejn jinsabu xi wħud mill-organizzazzjonijiet rikonoxxuti, trattament ugwali għall-organizzazzjonijiet rikonoxxuti li għandhom is-sede tagħhom fil-Komunità.

Ġustifikazzjoni

Ara l-Emenda 8 ta' l-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

(15) Id-diverġenza tas-sistemi ta' responsabiltà finanzjarja ta' l-organizzazzjonijiet rikonoxxuti li jaħdmu f'isem l-Istati Membri timpedixxi l-implimentazzjoni xierqa ta' din id-Direttiva.

Biex jingħata kontribut għas-soluzzjoni ta' din il-problema, huwa xieraq li tinġieb ċerta armonizzazzjoni fil-livell Komunitarju tar-responsabiltà li tirriżulta minn kwalunkwe diżgrazzja tal-baħar ikkaġunata minn organizzazzjoni rikonoxxuta, kif ikun deċiż minn qorti tal-ġustizzja, inkluża s-soluzzjoni ta' tilwima permezz ta' proċeduri ta' arbitraġġ.

(15) Id-diverġenza tas-sistemi ta' responsabiltà finanzjarja bejn l-organizzazzjonijiet rikonoxxuti li jaħdmu f'isem l-Istati Membri timpedixxi l-implimentazzjoni xierqa ta' din id-Direttiva.Biex jingħata kontribut għas-soluzzjoni ta' din il-problema, huwa xieraq li tinġieb ċerta armonizzazzjoni fil-livell Komunitarju tar-responsabiltà li tirriżulta minn kwalunkwe inċident ikkaġunat minn organizzazzjoni rikonoxxuta, kif ikun deċiż minn qorti tal-ġustizzja, inkluża s-soluzzjoni ta' tilwima permezz ta' proċeduri ta' arbitraġġ.

Ġustifikazzjoni

Ara l-Emenda 10 ta' l-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

(18) L-Istati Membri għandhom madankollu jitħallew bil-possibbiltà li jissospendu jew jirtiraw l-awtorizzazzjoni tagħhom lil organizzazzjoni rikonoxxuta filwaqt li jinformaw lill-Kummissjoni u lill-Istati Membri l-oħra bid-deċiżjoni tagħhom u jagħtu raġunijiet sostanzjati għal dan .

(18) L-Istati Membri għandhom madankollu jitħallew bil-possibbiltà li jissospendu l-awtorizzazzjoni tagħhom lil organizzazzjoni rikonoxxuta għal raġunijiet ta' perikolu serju għas-sigurtà jew għall-ambjent .

Il-Kummissjoni tista' tiddeċiedi mingħajr dewmien, b'konformità mal-proċedura ta' kumitati, jekk kwalunkwe miżura bl-effett imsemmi hawn fuq għandhiex tiġi rrevokata.

Ġustifikazzjoni

L-iskop ta' din l-emenda hija li tiddaħħal mill-ġdid il-pożizzjoni tal-Parlament fl-ewwel qari.

Pożizzjoni komuni tal-Kunsill

Pożizzjoni komuni tal-Kunsill

L-għan ta' din id-Direttiva hu:

a) li jkun żgurat li l-Istati Membri effettivament u konsistentement jissodisfaw l-obbligi tagħhom bħala Stati tal-bandiera skont il-konvenzjonijiet internazzjonali;

Din id-Direttiva tistabbilixxi miżuri li jridu jiġu segwiti mill-Istati Membri fir-relazzjoni tagħhom ma' l-organizzazzjonijiet responsabbli mill-ispezzjoni, il-perizja u ċ-ċertifikazzjoni tal-vapuri għall-konformità mal-konvenzjonijiet internazzjonali dwar is-sikurezza fuq il-baħar u l-prevenzjoni tat-tniġġis tal-baħar, filwaqt li tmexxi 'l quddiem l-objettiv tal-libertà li jiġu pprovduti s-servizzi.

Dan jinkludi l-iżvilupp u l-implimentazzjoni tar-rekwiżiti ta' sikurezza għall-buq, il-makkinarju, u l-istallazzjonijiet elettriċi u tal-kontroll tal-vapuri li jidħlu fl-ambitu tal-konvenzjonijiet internazzjonali.

b) tistabbilixxi miżuri li jridu jiġu segwiti mill-Istati Membri fir-relazzjoni tagħhom ma' l-organizzazzjonijiet rikonoxxuti inkarigati mill-ispezzjoni, il-perizja u ċ-ċertifikazzjoni tal-vapuri għall-konformità mal-konvenzjonijiet internazzjonali dwar is-sikurezza fuq il-baħar u l-prevenzjoni tat-tniġġis tal-baħar, filwaqt li tmexxi 'l quddiem l-objettiv tal-libertà li jiġu pprovduti s-servizzi.

Dan il-proċess jinkludi fih l-iżvilupp u l-implimentazzjoni tar-rekwiżiti ta' sikurezza għall-buq, il-makkinarju, u l-istallazzjonijiet elettriċi, radjotelefoniċi u tal-kontroll tal-vapuri li jidħlu fl-ambitu tal-konvenzjonijiet internazzjonali msemmija .

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-Soċjetajiet tal-Klassifika t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Pożizzjoni komuni tal-Kunsill

c) "spezzjonijiet u perizji" tfisser l-ispezzjonijiet u l-perizji li huma mandatorji taħt il-konvenzjonijiet internazzjonali;

c) (c) "spezzjonijiet u perizji" tfisser l-ispezzjonijiet u l-perizji li huma mandatorji taħt il-konvenzjonijiet internazzjonali, kif ukoll skont din id-Direttiva u leġiżlazzjonijiet oħrajn tal-Komunità rigward is-sikurezza marittima;

Ġustifikazzjoni

Ara l-Emenda 21 ta' l-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

tfisser il-Konvenzjoni Internazzjonali dwar is-Sikurezza tal-Ħajja fuq il-Baħar ta' l-1 ta' Novembru 1974 (SOLAS 74) bl-eċċezzjoni tal-kapitolu XI-2 ta' l-Anness għaliha , il-Konvenzjoni Internazzjonali dwar il-Linji tat-Tagħbija tal-5 ta' April1966 u l-Konvenzjoni Internazzjonali għall-Prevenzjoni tat-Tniġġiż mill-Vapuri tat-2 ta' Novembru 1973 (Marpol) flimkien mal-protokolli u l-emendi tagħhom, u l-kodiċijiet ta' status mandatorju relatati magħhom fl-Istati Membri kollha, fil-verżjoni aġġornata tagħhom;

d) "konvenzjonijiet internazzjonali" tfisser il-Konvenzjoni Internazzjonali dwar is-Sikurezza tal-Ħajja fuq il-Baħar ta' l-1 ta' Novembru 1974 (SOLAS 74), il-Konvenzjoni Internazzjonali dwar il-Linji tat-Tagħbija tal-5 ta' April 1966 u l-Konvenzjoni Internazzjonali għall-Prevenzjoni tat-Tniġġiż mill-Vapuri tat-2 ta' Novembru 1973 (Marpol), il-Konvenzjoni Internazzjonali dwar il-Kejl tat-Tunellaġġ tal-Bastimenti, 1969 (Tonnage 69), il-Konvenzjoni Internazzjonali dwar Livelli ta' Taħriġ, Ċertifikazzjoni u Għassa ta' Baħħara, 1978 (STCW 1978), il-Konvenzjoni dwar ir-Regolamenti Internazzjonali għal Prevenzjoni ta' Kolliżjonijiet fuq il-Baħar, 1972 (COLREG 72) , flimkien mal-protokolli u l-emendi tagħhom, u l-kodiċijiet ta' status mandatorju relatati magħhom fl-Istati Membri kollha, fil-verżjoni aġġornata tagħhom;

Ġustifikazzjoni

Pożizzjoni komuni tal-Kunsill

Artikolu 2 – punt d a (ġdid)

Pożizzjoni komuni tal-Kunsill

d a) "il-Kodiċi tal-Istat tal-Bandiera" tfisser l-ewwel u t-tieni parti tal-"Kodiċi għall-implimentazzjoni ta' l-istrumenti obbligatorji ta' l-IMO", adottat mill-IMO permezz tar-Riżoluzzjoni tal-Assemblea A.996(25) fid-29 ta' Novembru 2007, fil-verżjoni aġġornata tiegħu;

Ġustifikazzjoni

Pożizzjoni komuni tal-Kunsill

Artikolu 2 – punt d b (ġdid)

Pożizzjoni komuni tal-Kunsill

d b) "amministrazzjoni" tfisser l-awtoritajiet kompetenti tal-Istat Membru, li tiegħu il-bastiment ikun qed itajjar il-bandiera, inklużi d-dipartimenti, l-aġenziji u l-entitajiet responsabbli mill-implimentazzjoni tad-dispożizzjonijiet marbuta mal-Istat tal-bandiera tal-Konvenzjonijiet tal-IMO;

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

tfisser dokument maħruġ minn organizzazzjoni rikonoxxuta li jiċċertifika li vapur ikun tajjeb għal użu jew servizz partikolari skond ir-regoli u l-proċeduri stabbiliti u magħmula pubbliċi minn dik l-organizzazzjoni rikonoxxuta;

tfisser dokument maħruġ minn organizzazzjoni rikonoxxuta li jiċċertifika li vapur ikun tajjeb għal użu jew servizz partikolari skond ir-regoli u regolamenti stabbiliti u magħmula pubbliċi minn dik l-organizzazzjoni rikonoxxuta;

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

Meta jidħlu għar-responsabilitajiet u l-obbligi tagħhom skond il-konvenzjonijiet internazzjonali, l-Istati Membri għandhom jiżguraw li l-amministrazzjonijiet kompetenti tagħhom jistgħu jiżguraw l-infurzar xieraq tad-dispożizzjonijiet tagħhom, b'mod partikolari rigward l-ispezzjoni u l-perizja tal-vapuri u l-ħruġ taċ-ċertifikati statutorji u taċ-ċertifikati ta' eżenzjoni kif previst mill-konvenzjonijiet internazzjonali .

L-Istati Membri għandhom jaġixxu skond id-dispożizzjonijiet rilevanti ta' l-Anness u ta' l-Appendiċi għar-Riżoluzzjoni A.847(20) ta' l-IMO dwar linji gwida biex jassistu l-Istati tal-bandiera fl-implimentazzjoni ta' l-istrumenti ta' l-IMO .

Meta jidħlu għar-responsabilitajiet u l-obbligi tagħhom skond il-konvenzjonijiet internazzjonali, l-Istati Membri għandhom jiżguraw li l-amministrazzjonijiet kompetenti tagħhom jistgħu jiżguraw l-infurzar xieraq tad-dispożizzjonijiet tagħhom, b'konformità mal-Paragrafi 1a sa 1c .

Ġustifikazzjoni

Pożizzjoni komuni tal-Kunsill

Artikolu 3 – paragrafu 1 a (ġdid)

Pożizzjoni komuni tal-Kunsill

L-Istati Membri għandhom japplikaw id-dispożizzjonijiet tal-Kodiċi tal-Istat tal-Bandiera.

Ġustifikazzjoni

Pożizzjoni komuni tal-Kunsill

Artikolu 3 – paragrafu 1 b (ġdid)

Pożizzjoni komuni tal-Kunsill

L-Istati Membri għandhom jieħdu l-miżuri meħtieġa għal verifika indipendenti tal-amministrazzjoni tagħhom tal-inqas darba kull ħames snin skont id-dispożizzjonijiet tar-Riżoluzzjoni A.974 (24) adottata mill-Assemblea tal-IMO fl-1 ta' Diċembru 2005.

Huma għandhom jiżġuraw, fuq il-bażi tar-riżultati tal-verifika, li jekk ikun xieraq, li jiġi mfassal pjan korrettiv komprensiv skond it-taqsima 8 tal-Parti II tal-Anness ta' dik ir-Riżoluzzjoni u li tkun żgurata l-implimentazzjoni f'waqtha u b'mod effettiv tiegħu.

Ġustifikazzjoni

Pożizzjoni komuni tal-Kunsill

Artikolu 3 – paragrafu 1 c (ġdid)

Pożizzjoni komuni tal-Kunsill

L-Istati Membri għandhom jieħdu l-miżuri meħtieġa rigward l-ispezzjoni u l-perizja tal-vapuri u l-kwistjoni tal-ħruġ taċ-ċertifikati statutorji u taċ-ċertifikati ta' eżenzjoni kif previst mill-konvenzjonijiet internazzjonali.

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-Soċjetajiet tal-Klassifika t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Pożizzjoni komuni tal-Kunsill

ii) li joqgħod fuq l-organizzazzjonijiet sabiex iwettqu bis-sħiħ jew f'parti l-ispezzjonijiet u l-perizji msemmija fil-punt i);

ii) li joqgħod fuq l-organizzazzjonijiet rikonoxxuti sabiex iwettqu bis-sħiħ jew f'parti l-ispezzjonijiet u l-perizji msemmija fl-inċiż (i);

Ġustifikazzjoni

L-iskop ta' din l-emenda hija li tiddaħħal mill-ġdid il-pożizzjoni tal-Parlament fl-ewwel qari.

Pożizzjoni komuni tal-Kunsill

Titolu (ġdid) għall-Artikolu 3 a (ġdid)

Pożizzjoni komuni tal-Kunsill

Obbligi tal-Istat tal-Bandiera

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-soċjetajiet ta' klassifikazzjoni t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Artikolu 3 a (ġdid)

Pożizzjoni komuni tal-Kunsill

Qabel ma bastiment jingħata l-permess li jopera, li jkun ingħatalu d-dritt li jtajjar il-bandiera tiegħu, l-Istat Membru kkonċernat għandu jieħu l-miżuri xierqa biex jiżgura li l-bastiment ikkonċernat jikkonforma mar-regoli u r-regolamenti internazzjonali applikabbli.

B'mod partikolari, għandu jivverifika r-rekords ta' sikurezza permezz tal-mezzi kollha raġonevoli.

Huwa għandu, jekk ikun hemm bżonn, jikkonsulta mal-amministrazzjoni tal-Istat tal-bandiera preċedenti sabiex jistabbilixxi jekk hemmx xi nuqqasijiet li għadhom ma kinux indirizzati jew kwistjonijiet ta' sikurezza pendenti osservati mill-amministrazzjoni msemmija.

Kull meta Stat tal-bandiera jitlob informazzjoni rigward vapur li qabel kien itajjar bandiera ta' Stat Membru, l-Istat Membru li lilu saret it-talba għandu fil-pront jipprovdi dettalji ta' nuqqasijiet li għadhom ma kinux indirizzati u kwalunkwe informazzjoni rilevanti oħra marbuta mas-sikurezza lill-Istat tal-bandiera li qed jagħmel it-talba.

Meta l-amministrazzjoni tiġi infurmata li bastiment li jtajjar il-bandiera tal-Istat Membru kkonċernat ġie miżmum minn Stat tal-port, hija għandha tissorvelja l-miżuri korrettivi xierqa biex iġġib il-bastiment f'konformità mar-regolamenti u Konvenzjonijiet ta' l-IMO applikabbli.

Għal dan il-għan, dik l-amministrazzjoni għandha tistabbilixxi l-proċeduri applikabbli.

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-soċjetajiet tal-klassifikazzjoni t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Artikolu 3 b (ġdid)

Pożizzjoni komuni tal-Kunsill

L-Istati Membri għandhom jiżguraw li tal-inqas l-informazzjoni li ġejja dwar il-vapuri li jtajru l-bandiera tagħhom tinżamm taħt il-kontroll dirett ta' awtorità pubblika u tkun dejjem aċċessibbli faċilment għall-amministrazzjoni permezz ta' mezzi ta' teknoloġija tal-informatika adegwati:

a) id-dettalji tal-identifikazzjoni tal-vapur (isem, numru IMO, eċċ.);

b) id-dati ta' l-ispezzjonijiet, inklużi l-ispezzjonijiet addizzjonali u supplimentari, jekk ikun hemm, u l-verifiki;

c) l-identifikazzjoni tal-organizzazzjonijiet rikonoxxuti involuti fiċ-ċertifikazzjoni u l-klassifikazzjoni tal-vapur;

d) l-identifikazzjoni tal-entità li spezzjonat il-vapur skont id-dispożizzjonijiet dwar il-kontroll ta' l-Istat tal-Port u d-dati ta' l-ispezzjonijiet;

e) ir-riżultat tal-ispezzjonijiet ta' kontroll mill-Istat tal-port (Nuqqasijiet: Iva jew Le; Immobilizzazzjoni: Iva jew Le);

f) informazzjoni dwar inċidenti;

g) identifikazzjoni tal-vapuri li ma baqgħux itajru l-bandiera ta' l-Istat Membru kkonċernat matul it-12-il xahar preċedenti.

L-Istati Membri għandhom, fuq talba tal-Kummissjoni, jipprovdulha l-informazzjoni msemmija hawn fuq.

Ġustifikazzjoni

Pożizzjoni komuni tal-Kunsill

Artikolu 3 c (ġdid)

Pożizzjoni komuni tal-Kunsill

Kull Stat Membru għandu, fil-qafas tas-sistema ta' ġestjoni tal-kwalità tiegħu, jevalwa u jirrevedi kontinwament il-prestazzjoni tiegħu bħala Stat tal-bandiera.

Dawn l-evalwazzjonijiet għandhom, tul perjodu ta' [36] xahar, ikopru l-aspetti kollha tas-sistema ta' ġestjoni tal-kwalità għall-partijiet operattivi tal-amministrazzjoni.

Bħala minimu, l-indikaturi ta' prestazzjoni li ġejjin għandhom jiġu inklużi fl-evalwazzjoni:

- rati ta' detenzjoni ta' kontroll mill-Istat tal-port,

- ir-riżultati tal-ispezzjoni tal-Istat tal-bandiera, u

- indikaturi tar-riżultati, kif jista' jkun xieraq, biex jiddeterminaw jekk l-istaff, ir-riżorsi u l-proċeduri amministrattivi humiex adegwati biex jaqdu l-obbligi marbuta mal-Istat tal-bandiera.

L-Istati Membri, li jkunu wettqu evalwazzjonijiet skont il-paragrafu 1a u jidhru fuq il-lista sewda [jew ġriża] ppubblikata fir-Rapport Annwali tal-Memorandum ta' Ftehim (MOU) ta' Pariġi dwar il-Kontroll tal-Istat tal-Port fl-1 ta' Lulju tas-sena tat-tlestija tal-evalwazzjonijiet, għandhom jipprovdu lill-Kummissjoni b'rapport dwar il-prestazzjoni tagħhom bħala Stati tal-bandiera sa mhux iktar tard mill-1 ta' Novembru tas-sena tat-tlestija tal-evalwazzjoni.

Ir-rapport għandu jiddetermina u janalizza r-raġunijiet prinċipali tar-riżultati l-ħżiena, u għandu jinkludi wkoll pjan ta' miżuri korrettivi inklużi, jekk ikun xieraq, spezzjonijiet supplimentari li għandhom isiru fl-iqsar żmien possibbli.

Is-sistema ta' ġestjoni tal-kwalità għandha tkun stabbilita u ċċertifikata f'perjodu ta' mhux aktar minn tliet snin mid-dħul fis-seħħ ta' din id-Direttiva.

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-soċjetajiet tal-klassifikazzjoni t-tnejn jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Artikolu 3 d (ġdid)

Pożizzjoni komuni tal-Kunsill

Il-Kummissjoni għandha, qabel tmiem l-[2010], tressaq quddiem il-Parlament Ewropew u l-Kunsill rapport dwar il-fattibilità tat-twaqqif ta' Memorandum ta' Ftehim dwar l-obbligi ta' kontroll tal-Istat tal-bandiera, bl-għan li jkunu żgurati kundizzjonijiet indaqs bejn l-Istati tal-bandiera, li jkunu impenjaw ruħhom li jimplimentaw b'mod obbligatorju l-Kodiċi tal-Istat tal-Bandiera u li jkunu qablu li jiġu vverifikati skont id-dispożizzjonijiet tar-Riżoluzzjoni A.974 (24) adottata mill-Assemblea tal-IMO fl-1 ta' Diċembru 2005.

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-soċjetajiet ta' klassifikazzjoni jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Titolu (ġdid) għall-Artikolu 4

Pożizzjoni komuni tal-Kunsill

Ir-relazzjoni mal-organizzazzjonijiet rikonoxxuti

Ġustifikazzjoni

Pożizzjoni komuni tal-Kunsill

Pożizzjoni komuni tal-Kunsill

Sabiex Stat Membru jaċċetta li organizzazzjoni rikonoxxuta li tinsab fi Stat terz twettaq id-dmirijiet, kollha jew parti minnhom msemmijin fl-Artikolu 3 hu jista' jitlob li l-Istat terz imsemmi jagħti trattament reċiproku lil dawk l-organizzazzjonijiet rikonoxxuti li jinsabu fil-Komunità.

Sabiex Stat Membru jaċċetta li organizzazzjoni rikonoxxuta li tinsab fi Stat terz twettaq, f'ismu, id-dmirijiet imsemmijin fl-Artikolu 3, jew parti minnhom, hu jista' jesiġi li l-Istat terz imsemmi jirrikonoxxi b'mod reċiproku lil dawk l-organizzazzjonijiet rikonoxxuti li jinsabu fil-Komunità.

Ġustifikazzjoni

L-iskop ta' din l-emenda hija li tiddaħħal mill-ġdid il-pożizzjoni tal-Parlament fl-ewwel qari.

Ara l-Emenda 27 tal-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

Għalhekk, meta organizzazzjoni rikonoxxuta, l-ispetturi tagħha, jew l-istaff tekniku tagħha joħorġu ċ-ċertifikati meħtieġa f'isem l-awtorità, dawn għandhom ikunu suġġetti għall-istess salvagwardji legali u għall-istess protezzjoni ġudizzjarja, inkluż l-eżerċizzju ta' kwalunkwe drittijiet ta' difiża, fl-istess forma bħal dawk li l-awtorità u l-membri tagħha kienu jkunu jistgħu jirrikorru għalihom kieku l-awtorità ħarġet iċ-ċertifikati meħtieġa hija stess;

Ġustifikazzjoni

Ara l-Emenda 28 tal-ewwel qari tal-Parlament.

Pożizzjoni komuni tal-Kunsill

Artikolu 5 – paragrafu 2 – ittra b – inċiż ii

Pożizzjoni komuni tal-Kunsill

jekk ir-resposabbiltà li tirriżulta minn diżgrazzja tal-baħar tiġi imposta b'mod finali u definittiv fuq l-amministrazzjoni minn xi qorti jew bħala parti mis-soluzzjoni ta' tilwima permezz ta' proċeduri ta' arbitraġġ, flimkien ma' rekwiżit li jiġu kkumpensati l-partijiet milquta għal korriment fuq il-persuna jew mewt , li jkun ġie ippruvat f'dik il-qorti li ġew ikkawżati minn kwalunkwe att jew ommissjoni b' negliġenza jew b'nuqqas ta' kont ta' l-organizzazzjoni rikonoxxuta, l-impjegati, l-aġenti tagħha jew oħrajn li jaġixxu f'isem l-organizzazzjoni rikonoxxuta, l-amministrazzjoni għandu jkollha d-dritt li tiġi kkumpensata finanzjarjament mill-organizzazzjoni rikonoxxuta sa fejn dak il-korriment fuq il-persuna jew mewt kienu, kif deċiż minn dik il-qorti, kkawżati mill-organizzazzjoni rikonoxxuta; l-Istati Membri jistgħu jillimitaw l-ammont massimu pagabbli mill-organizzazzjoni rikonoxxuta, liema ammont, madankollu, irid ikun mill-anqas EUR 4 miljun;

jekk ir-resposabbiltà li tirriżulta minn inċident tiġi imposta b'mod finali u definittiv fuq l-amministrazzjoni minn xi qorti jew bħala parti mis-soluzzjoni ta' tilwima permezz ta' proċeduri ta' arbitraġġ, flimkien ma' rekwiżit li jiġu kkumpensati l-partijiet milquta għal korriment fuq il-persuna u fejn ma jkunux ġew ikkawżati mwiet , li jkun ġie ippruvat f'dik il-qorti li ġew ikkawżati minn kwalunkwe att jew ommissjoni b' negliġenza jew b'nuqqas ta' prudenza ta' l-organizzazzjoni rikonoxxuta, l-impjegati, l-aġenti tagħha jew oħrajn li jaġixxu f'isem l-organizzazzjoni rikonoxxuta, l-amministrazzjoni għandu jkollha d-dritt li tesiġi kumpens finanzjarju mill-organizzazzjoni rikonoxxuta sa fejn dak il-korriment fuq il-persuna mingħajr ma jkunu kkawżaw mewt kienu, kif deċiż minn dik il-qorti, ikunu ġew ikkawżati mill-organizzazzjoni rikonoxxuta; l-Istati Membri jistgħu jillimitaw l-ammont massimu pagabbli mill-organizzazzjoni rikonoxxuta, liema ammont, madankollu, irid ikun mill-anqas EUR 4 miljun, minbarra meta l-ammont stabbilit fis-sentenza jew ftehima jkun inqas, u f'dan il-każ iċ-ċifra ta' l-aħħar għandha tkun l-ammont li għandu jitħallas ;

Ġustifikazzjoni

Ara l-Emenda 30 tal-ewwel qari tal-Parlament.

Pożizzjoni komuni tal-Kunsill

Artikolu 5 – paragrafu 2 – ittra b – inċiż iii

Pożizzjoni komuni tal-Kunsill

jekk ir-resposabbiltà li tirriżulta minn diżgrazzja tal-baħar tiġi imposta b'mod finali u definittiv fuq l-amministrazzjoni minn xi qorti jew bħala parti mis-soluzzjoni ta' tilwima permezz ta' proċeduri ta' arbitraġġ, flimkien ma' rekwiżit li jiġu kkumpensati l-partijiet milquta għal telf ta' jew ħsara lill-proprjetà, li jkun ġie ippruvat f'dik il-qorti li ġew ikkawżati minn kwalunkwe att jew ommissjoni b' negliġenza jew b'nuqqas ta' kont ta' l-organizzazzjoni rikonoxxuta, l-impjegati, l-aġenti tagħha jew oħrajn li jaġixxu f'isem l-organizzazzjoni rikonoxxuta, l-amministrazzjoni għandu jkollha d-dritt li tiġi kumpensata finanzjarjament mill-organizzazzjoni rikonoxxuta sa fejn dak it-telf jew ħsara kienu , kif deċiż minn dik il-qorti, kkawżati mill-organizzazzjoni rikonoxxuta; l-Istati Membri jistgħu jillimitaw l-ammont massimu pagabbli mill-organizzazzjoni rikonoxxuta, liema ammont, madankollu, irid ikun mill-anqas EUR 2 miljun;

jekk ir-resposabbiltà li tirriżulta minn inċident tiġi imposta b'mod finali u definittiv fuq l-amministrazzjoni minn xi qorti jew bħala parti mis-soluzzjoni ta' tilwima permezz ta' proċeduri ta' arbitraġġ, flimkien ma' rekwiżit li jiġu kkumpensati l-partijiet milquta għal telf jew ħsarat materjali , li jkun ġie ippruvat f'dik il-qorti li ġew ikkawżati minn kwalunkwe att jew ommissjoni b' negliġenza jew b'nuqqas ta' prudenza ta' l-organizzazzjoni rikonoxxuta, l-impjegati, l-aġenti tagħha jew oħrajn li jaġixxu f'isem l-organizzazzjoni rikonoxxuta, l-amministrazzjoni għandu jkollha d-dritt li tesiġi kumpens finanzjarju mill-organizzazzjoni rikonoxxuta sa fejn dak it-telf jew ħsara li jkunu , kif deċiż minn dik il-qorti, ġew ikkawżati mill-organizzazzjoni rikonoxxuta; l-Istati Membri jistgħu jillimitaw l-ammont massimu pagabbli mill-organizzazzjoni rikonoxxuta, liema ammont, madankollu, irid ikun mill-anqas EUR 2 miljun, minbarra meta l-ammont stabbilit fis-sentenza jew ftehima jkun inqas, u f'dan il-każ iċ-ċifra ta' l-aħħar għandha tkun l-ammont li għandu jitħallas ;

Ġustifikazzjoni

Ara l-Emenda 31 tal-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

id-dispożizzjonijiet biex jirrappurtaw tagħrif essenzjali dwar il-flotta imniżżla fir-reġistru ta' klassifikazzjoni tagħhom, u l-bdil, is-sospensjonijiet u l-irtirar mill-klassi tal-vapuri,

e) id-dispożizzjonijiet għall-komunikazzjoni obbligatorja ta' tagħrif essenzjali dwar il-flotta imniżżla fir-reġistru ta' klassifikazzjoni tagħhom, u l-bdil, is-sospensjonijiet u l-irtirar mill-klassi tal-vapuri,

Ġustifikazzjoni

Ara l-Emenda 33 tal-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

Minkejja l-kriterji minimi speċifikati fl- Anness I għar-Regolament (KE) Nru …/… fejn Stat Membru jqis li organizzazzjoni rikonoxxuta ma tistax tibqa' awtorizzata li twettaq f'ismu d-dmirijiet speċifikati fl-Artikolu 3, hu jista' jissospendi jew jirtira din l-awtorizzazzjoni.

F'dan il-każ l-Istat Membru għandu jinforma lill-Kummissjoni u lill-Istati Membri l-oħra bid-deċiżjoni tiegħu mingħajr dewmien, u għandu jagħti raġunijiet sostanzjati għaliha.

Minkejja l-kriterji minimi speċifikati fl- Anness I għar-Regolament (KE) Nru …/… fejn Stat Membru jqis li organizzazzjoni rikonoxxuta ma tistax tibqa' awtorizzata li twettaq f'ismu d-dmirijiet speċifikati fl-Artikolu 3, hu jista' jissospendi jew jirtira din l-awtorizzazzjoni skond il-proċedura li ġejja:

a) l-Istat Membru għandu jinforma lill-Kummissjoni u lill-Istati Membri l-oħra bid-deċiżjoni tiegħu mingħajr dewmien, u għandu jagħti raġunijiet sostanzjati għaliha.

b) il-Kummissjoni, mil-lat ta' sikurezza u l-prevenzjoni tat-tniġġis, għandha tevalwa r-raġunijiet imressqa mill-Istat Membru għas-sospensjoni ta' l-awtorizzazzjoni ta' l-organizzazzjoni rikonoxxuta;

c) skont il-proċedura msemmija fl-Artikolu 6(2), il-Kummissjoni għandha tinforma lill-Istat Membru jekk id-deċiżjoni tiegħu li jissospendi l-awtorizzazzjoni tkunx ġustifikata biżżejjed jew le għal raġunijiet ta' periklu serju għas-sikurezza jew għall-ambjent.

Jekk id-deċiżjoni ma tkunx ġustifikata, il-Kummissjoni għandha titlob lill-Istat Membru sabiex jirtira s-sospensjoni.

Jekk id-deċiżjoni tkun ġustifikata u l-Istat Membru, skont l-Artikolu 4(1), ikun illimita n-numru ta' organizzazzjonijiet li jaġixxu f'ismu, il-Kummissjoni għandha titlob lill-Istat Membru sabiex jagħti awtorizzazzjoni ġdida lil organizzazzjoni rikonoxxuta oħra sabiex tieħu post l-organizzazzjoni sospiża.

Ġustifikazzjoni

L-iskop ta' din l-emenda hija li tiddaħħal mill-ġdid il-pożizzjoni tal-Parlament fl-ewwel qari.

Ara l-Emendi 46 u 47 ta' l-ewwel qari.

Pożizzjoni komuni tal-Kunsill

Pożizzjoni komuni tal-Kunsill

Kull Stat Membru għandu jkun żgur li l-organizzazzjonijiet rikonoxxuti li qegħdin jaġixxu f'ismu għall-fini ta' l-Artikolu 3(2) effettivament iwettqu l-funzjonijiet msemmija f'dak l-Artikolu b'mod sodisfaċenti għall-amministrazzjoni kompetenti tiegħu.

Kull Stat Membru għandu jissorvelja li l-organizzazzjonijiet rikonoxxuti li qegħdin jaġixxu f'ismu għall-fini ta' l-Artikolu 3(2) effettivament iwettqu l-funzjonijiet msemmija f'dak l-Artikolu b'mod sodisfaċenti għall-amministrazzjoni kompetenti tiegħu.

Ġustifikazzjoni

Ara l-Emenda 48 tal-ewwel qari tal-Parlament.

Pożizzjoni komuni tal-Kunsill

Pożizzjoni komuni tal-Kunsill

Kull Stat membru għandu, ta' l-anqas kull sentejn, iwettaq il-kompitu msemmi fl-ewwel paragrafu u għandu jipprovdi lill-Istati Membri l-oħrajn u lill-Kummissjoni rapport dwar ir-riżultati ta' dan il-monitoraġġ mhux aktar tard mill-31 ta' Marzu tas-sena ta' wara s-snin meta l-konformità tkun ġiet ivvalutata .

Kull Stat Membru għandu, ta' l-anqas kull sentejn, iwettaq superviżjoni ta' kull organizzazzjoni rikonoxxuta li tkun qed taġixxi f'ismu u għandu jipprovdi lill-Istati Membri l-oħrajn u lill-Kummissjoni rapport dwar ir-riżultati ta' din il-ħidma ta' superviżjoni sa mhux aktar tard mill-31 ta' Marzu tas-sena ta' wara s-snin meta jkunu saru .

Ġustifikazzjoni

Ara l-Emenda 49 tal-ewwel qari tal-Parlament.

Pożizzjoni komuni tal-Kunsill

Titolu (ġdid) għall-Artikolu 12

Pożizzjoni komuni tal-Kunsill

Dispożizzjonijiet finali

Ġustifikazzjoni

Il-proposti tal-Kummissjoni dwar il-kontroll mill-Istat tal-Bandiera u s-soċjetajiet ta' klassifikazzjoni jagħmlu parti mit-Tielet Pakkett għas-Sikurezza Marittima, sett ta' proposti interkonnessi.

Pożizzjoni komuni tal-Kunsill

Pożizzjoni komuni tal-Kunsill

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet leġislattivi neċessarji sabiex ikunu konformi ma' din id-Direttiva sa mhux aktar tard minn …

Huma għandhom minnufih jinfurmaw lill-Kummissjoni b'dan.

L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi neċessarji sabiex ikunu konformi ma' l-Artikoli […] u l-punti […] ta' l-Anness I [artikoli jew suddiviżjonijiet tagħhom u punti ta' l-Anness I li nbidlu fis-sustanza tagħhom meta mqabbla mad-Direttiva 94/57/KE] mhux iktar tard minn …*.

Huma għandhom minnufih jinfurmaw lill-Kummissjoni b'dan u barra minn hekk, għandhom ifornu tabella li turi l-korrelazzjoni bejn dawn id-dispożizzjonijiet u din id-Direttiva.

DO: 24 xahar wara d-data tad-dħul fis-seħħ ta' din id-Direttiva.

* 18-il xahar minn wara d-data tad-dħul fis-seħħ ta' din id-Direttiva.

Ġustifikazzjoni

L-isfond u l-għan tal-proposta

Ir-raba' reviżjoni hija maħsuba biex issaħħaħ u tikkjarifika l-irwol tas-soċjetajiet ta' klassifikazzjoni rikonoxxuti fuq il-livell ta' l-UE, issa magħrufa bħala 'organizzazzjonijiet rikonoxxuti', peress li nstab li hemm difetti sinifikanti fil-proċess ta' l-ispezzjoni u l-iċċertifikar tas-sikurezza tat-tbaħħir dinji.

Direttivi preċedenti, partikolarment id-Direttiva 2001/105/KE, waħda mit-tliet proposti fil-pakkett leġiżlattiv Erika I, kienu diġà bbażati fuq il-bżonn serju li tiġi riformata s-sistema preżenti għar-rikonoxximent Komunitarju tas-soċjetajiet ta' klassifikazzjoni, stabbilita permezz tad-Direttiva 94/57/KE; il-progress sostanzjali li ħolqu umbgħad ġie kkonsolidat fil-konklużjonijiet tal-Kunsill tat-13 ta' Diċembru 2002 u fir-riżoluzzjonijiet tal-Parlament dwar it-tisħiħ tas-sikurezza fuq il-baħar ( 2003/2235(INI) u r-riżoluzzjoni adottata wara l-aċċident tal-Prestige ( 2003/2066(INI) ).

Jeħtieġ li wieħed jerġa' lura għal din il-kwistjoni minħabba li hemm bżonn li jsir aktar sabiex l-operat ta' l-organizzazzjonijiet rikonoxxuti jkompli jiġi kkonsolidat u mtejjeb: skond l-operaturi varji li jiffurmaw l-industrija tat-trasport bil-baħar, dawn l-organizzazzjonijiet huma ta' importanza enormi, minħabba li jwettqu ħidma vitali fiż-żamma tas-sikurezza fuq il-baħar.

Madankollu, kif imsemmi hawn fuq, il-proċess ta' l-ispezzjoni u l-iċċertifikar ta' l-organizzazzjonijiet rikonoxxuti għadu ferm difettuż, u b'hekk joħloq theddida kbira wisq għas-sikurezza ta' l-ambjent.

Fi ħdan is-sistema tas-sikurezza tat-trasport bil-baħar, l-organizzazzjonijiet rikonoxxuti għandhom ammont kbir ta' poter, u l-eżerċizzju ta' dan il-poter għandu jiġi mmonitorjat mill-awtoritajiet xierqa.

L-organizzazzjonijiet rikonoxxuti huma mistiedna jiżguraw li t-tbaħħir tal-bastimenti fl-ibħra tagħna jissodisfa l-istandards internazzjonali xierqa għas-sikurezza u l-prevenzjoni tat-tniġġiż; l-awtoritajiet għandhom jiggarantixxu li, fit-twettiq ta' dmirijiethom, jaġixxu b'indipendenza u b'serjetà.

Il-pożizzjoni komuni tal-Kunsill

Fir-rigward tal-kwistjoni li jinħolqu żewġ strumenti legali, proposta għal regolament u proposta għal direttiva, minflok id-direttiva unika proposta inizjalment, l-approċċ wara l-pożizzjoni komuni jidher li huwa wieħed sod.

Il-fatt li ċerti punti fil-pożizzjoni komuni jitbiegħdu minn dak li kien approvat mill-Parlament ma jeliminax b'mod konklussiv il-possibilità li l-Parlament, il-Kummissjoni u l-Kunsill jilħqu kunsens.

Għall-kuntrarju, qed inħarsu b'mod favorevoli lejn il-pożizzjoni komuni, li fil-parti l-kbira tagħha hija konsistenti mal-pożizzjoni tal-Parlament fl-ewwel qari.

Nemmnu li fi kwalunkwe każ, hemm bażi solida għal arranġament finali.

Il-ħsieb wara l-fehma tagħna huwa li s-sett ta' seba' proposti (fir-realtà, sebgħa proposti u waħda, peress li l-proposta għal direttiva dwar regoli u standards komuni għall-ispezzjoni tal-vapuri u l-organizzazzjonijiet tal-perizji u għall-attivitajiet relevanti ta' amministrazzjonijiet marittimi nqasmet f'żewġ strumenti legali, jiġifieri fi proposta għal direttiva dwar regoli u standards komuni għal organizzazzjonijiet ta' l-ispezzjoni u tal-perizji tal-vapuri u għall-attivitajiet relevanti ta' amministrazzjonijiet marittimi u fi proposta għal regolament dwar ir-regoli u l-istandards komuni għal organizzazzjonijiet ta' l-ispezzjoni u tal-perizji tal-vapuri) li jikkostitwixxu l-pakkett 'Erika III' jeħtieġ li jiġi trattat bħala ħaġa waħda u interkonnessa, għax inkella jkun hemm riskju ta' nuqqas ta' koerenza.

Ovvjament dan ma jbiddilx il-fatt li kull proposta hija entità fiha nnifisha.

PROĊEDURA

Direttiva tal-Parlament Ewropew u tal-Kunsill dwar ir-regoli u l-istandards komuni għall-ispezzjoni tal-bastimenti u l-organizzazzjonijiet tal-perizji u għall-attivitajiet relevanti ta' l-amministrazzjonijiet marittimi (verżjoni riveduta)

Data ta' l-1 qari tal-PE - Numru P

Proposta tal-Kummissjoni

Data tat-tħabbir fis-seduta plenarja tal-wasla tal-pożizzjoni komuni

Kumitat responsabbli

Data tat-tħabbir fis-seduta plenarja

Data tal-ħatra

Eżami fil-kumitat

Data tal-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali


skond ir-Regola 108 tar-Regoli ta' Proċedura

f'isem il- Kumitat għall-Affarijiet Ekonomiċi u Monetarji

lill- Kummissjoni

Suġġett: "IASCF: Reviżjoni tal-kostituzzjoni - Responsabilità Pubblika u l-Kompożizzjoni tal-Proposti għal Bidla ta' l-IASB"

Fil-21 ta' Lulju il-Fondazzjoni Internazzjonali ta' l-Istandards tal-Verifika ppublikat dokument ta' konsultazzjoni "Reviżjoni tal-kostituzzjoni - Responsabilità Pubblika u l-Kompożizzjoni tal-Proposti għal Bidla ta' l-IASB".

Għandu jkun imfakkar li l-Unjoni Ewropea permezz tal-komitoloġija tibdel l-istandards internazzjonali tal-verifika żviluppati mill-IASB f'liġi ta' l-UE.

It-tibdiliet proposti fil-kostituzzjoni ta' l-IASCF jirrispondu għal riżoluzzjoni tal-Parlament Ewropew dwar Standards Internazzjonali ta' Rappurtar Finanzjarju (IFRS) u t-Tmexxija tal-Bord Internazzjonali ta' Standards tal-Verifika (IASB) ( P6_TA(2008)0183 ).

Skond dan l-isfond il-Parlament Ewropew jixtieq li l-Kummissjoni tispjega:

Kif hija intenzjonata li twieġeb għall-konsultazzjoni?

Kif il-Kummissjoni hija intenzjonata li tiżgura li l-interessi ta' l-Unjoni Ewropea jitqiesu b'mod xieraq?

Kif il-Kummissjoni tara l-ħolqa bejn l-istrutturi ta' tmexxija ġdida u ekwivalenza ta' standards ta' verifika?


f'isem il- Kumitat għal-Libertajiet Ċivili, il-Ġustizzja u l-Intern ,

f'isem il- Kumitat għall-Affarijiet Kostituzzjonali

lill-Kunsill

Suġġett: Twettiq tas-Sentenza tal-QĠ dwar il-Każ "Turco" (trasparenza fil-ħidmiet/dokumenti preparatorji leġiżlattivi)

Permezz tas-sentenza kruċjali tal-Qorti Ewropea tal-Ġustizzja tal-1 ta' Lulju dwar il-każijiet konġunti C-39/05 P u C-52/05 P, il-Qorti Ewropea tal-Ġustizzja stiednet lill-Kunsill sabiex isaħħaħ "id-dritt demokratiku taċ-ċittadini Ewropej biex jiflu l-informazzjoni li saret parti mill-bażi tal-att leġiżlattiv" (par.

67) billi jingħata aċċess anke għad-dokumenti (bħall-Opinjonijiet tas-Servizz Legali) li sa issa kienu esklużi permezz tal-ġustifikazzjoni tal-"protezzjoni" tal-proċess ta' teħid ta' deċiżjonijiet tal-istituzzjoni.

Skond il-Qorti ġustifikazzjoni bħal din (li hija aktar adattata għall-protezzjoni ta' negozzjati bejn diplomatiċi aktar milli leġiżlaturi) m'għandiex tiġi aktar invokata biex tnaqqas l-importanza tal-prinċipju "ewlieni" li jiġi żgurat il-kontroll demokratiku taċ-ċittadini tal-UE fuq il-proċess leġiżlattiv tal-UE.

Fid-dawl ta' din il-perspettiva:

Kif u meta l-Kunsill se jemenda r-regoli interni tiegħu u jaġġorna l-istruzzjonijiet amministrattivi tiegħu fil-fażijiet varji tal-produzzjoni, tal-elaborazzjoni, tad-difuzjoni u tal-arkivjar tad-dokumenti partikularment relatati ma' proċedura leġiżlattiva kif inhu previst?

Minn meta l-Kunsill se japplika b'mod strett l-Artikolu 12 tar-Regolament (KE) Nru 1049/01 skont liema:

– l-identità tad-delegazzjoni nazzjonali għandha tkun magħrufa;

– id-dokumenti preparatorji kollha għandhom juru r-referenza tal-proċedura leġiżlattiva;

– l-aġendi kollha u r-riżultat tal-proċessi tal-Kunsill u tal-korpi preparatorji għandhom jagħmlu referenza ċara għad-dokumenti ta' sfond u għandhom jiġu reġistrati fil-ħin u ppubblikati fir-Reġistru tal-Kunsill (inklużi l-imsemmija "dokumenti tal-kamra");

kif is-segretarjat ġenerali tal-Kunsill se jinforza l-konformità stretta mis-Segretarjat tal-Kunisll tar-Regolament (KE) Nru 1049/01?

F'perspettiva interistituzzjonali, jaqbel il-Kunsill li din is-Sentenza tal-Qorti Ewropea tal-Ġustizzja għandha tistabbilixxi perspettiva ġdida kif wkoll koperazzjoni u strateġija interistituzzjonali marbuta mal-għan hekk imsejjaħ "leġiżlazzjoni aħjar" kif tnieda fid-Dikjarazzjoni ta' Birmingham tal-Kunsill Ewropew fl-1992, li għad trid tiġi implimentata sew?

Barra minn hekk, b'kunsiderazzjoni għall-fatt li l-prinċipju tat-trasparenza qed jiġi marbut sew mal-prinċipju ta' amministrazzjoni tajba kif proklamat mill-PE, mill-Kunsill u mill-Kummissjoni fl-Art.

41 tal-Karta għad-drittijiet fundamentali, jistaqsi lill-Kunsill jekk jaqbilx li l-istituzzjonijiet tal-UE għandhomx jagħmluha ċara liċ-ċittadini b'mod ġust u trasparenti anke meta jiġu trattati proċeduri mhux leġiżlattivi:

– l-organigramma tagħhom billi tiġi indikata r-responsabilità tal-unitajiet interni tagħhom

– il-proċess ta' ħidma u l-iskadenzi indikattivi tal-fajl fl-ambitu tar-responsabilità tagħhom

– għal liema servizzi għandu ċ-ċittadin jirreferi sabiex isib appoġġ, informazzjoni jew għajnuna amministrattiva?

ĠU L 145 tal-31.5.2001, p.


skond ir-Regola 108 tar-Regoli ta' Proċedura

f'isem il- Kumitat għal-Libertajiet Ċivili, il-Ġustizzja u l-Intern ,

f'isem il- Kumitat għall-Affarijiet Kostituzzjonali

lill- Kummissjoni

Suġġett: Kisba tas-Sentenza CJ dwar il-Każ "Turco" (trasparenza fil-ħidmiet/dokumenti leġiżlattivi preparatorji)

Mis-sentenza unika ta' l-ECJ ta' l-1 ta' Lulju dwar il-każi magħquda C-39/05 P u C-52/05 P, l-ECJ stieden lill-Kunsill (iżda b'mod imlpiċitu l-istituzzjonijiet l-oħrajn assoċjati mal-proċess leġiżlattiv) biex jissaħħaħ "… id-dritt demokratiku ta' ċittadini Ewropej biex janalizzaw l-informazzjoni li ffurmat il-bażi ta' att leġiżlattiv" (par.67) billi jippermetti aċċess ugwali għad-dokumenti (bħall-Opinjonijiet tas-Servizz Legali) li s'issa kien eskluż bil-ġustifikazzjoni biex "jipproteġi" l-proċess ta' teħid ta' deċiżjonijiet ta' l-istituzzjoni.

Skond il-Qorti ġustifikazzjoni bħal din m'għandiex tintuża biex tegħleb il-prinċipju "prijoritarju" li jiżgura l-kontroll demokratiku taċ-ċittadini ta' l-UE fil-proċess leġiżlattiv ta' l-UE.

Skond din il-perspettiva mhux biss il-Kunsill iżda l-istituzzjonijiet l-oħrajn assoċjati mal-proċess leġiżlattiv ta' l-UE għandhom jilħqu b'mod urġenti s-sentenza ta' l-ECJ u japplikaw b'mod sod ir-Regolament (KE) Nru 1049/01 .

Waqt li jitqies dan:

Dwar perspettiva interistituzzjonali u minkejja r-reviżjoni attwali sostanzjali tar-Regolament (KE) Nru 1049/2001, il-Kummissjoni taqbel li din is-Sentenza ta' l-ECJ għandha tistabbilixxi f'perspettiva ġdida l-koperazzjoni interistituzzonali wkoll u strateġija magħquda ma' 'l hekk imsejjaħ objettiv ta' "tfassil ta' liġijiet aħjar"?

Wara li kkunsidra l-eluf ta' dokumenti pre-leġiżlattivi maħżuna fil-preżent f'bosta postijiet il-Kummissjoni taqbel li l-UE għandu jkollha taqsima speċjali tal-Ġurnal Uffiċjali li titqabbel mar-Reġistru Federali ta' l-Istati Uniti fejn kulħadd jista' jkun infurmat mill-konsultazzjonijiet pubbliċi attwali?

Meta se jkun operattiv il-proġett pilota interistituzzjonali dwar trasparenza leġiżlattiva fil-libertà ta' sigurtà u ġustizzja (TRANS-JAI) imniedi mill-Kummissarju Vitorino fl-2004?

Il-Kummissjoni taqbel li l-prinċipju ta' trasparenza huwa magħqud b'mod qawwi mal-prinċipju ta' amministrazzjoni xierqa (art.

41 taċ-Ċarter) biex anke għall-proċeduri mhux leġiżlattivi ċ-ċittadin Ewropew għandu jkun jaf:

– il-qasam ta' kompetenzi ta' kull unità interna ta' l-istituzzjonijiet Ewropej

– il-fluss ta' ħidma formali u l-iskadenzi interni indikattivi ta' proċedura amministrattiva speċifika

– is-servizzi li għalihom għandu jirreferi ċ-ċittadin biex jakkwista appoġġ, informazzjoni jew appoġġ amministrattiv?

Meta l-Kummissjoni se tikkonforma mar-Regolament (KE) Nru 1049/01 bil-ħolqien tar-Reġistru tagħha stess u ssegwi r-rakkomandazzjoni ta' l-Ombudsman Ewropew (Ilment 3208/2006/GG) fir-rigward ta' l-obbligu tagħha biex "tinkludi referenzi għad-dokumenti kollha fi ħdan it-tifsira ta' l-Artikolu 3(a) li huma fil-pussess tagħha fir-reġistru maħsuba mill-Artikolu 11 tar-Regolament (KE) Nru 1049/2001, sal-punt li dan għadu ma seħħx"?

ĠU L 145 tal-31.5.2001, p.